Τασμανία - Βικιπαίδεια\nΣυντεταγμένες: 42°S 147°E / 42°S 147°E / -42; 147\nΗ Τασμανία (αγγλικά: Tasmania, προφέρεται: [tæzˈmeɪniə]) είναι μεγάλο νησί 200 περίπου χιλιόμετρα νότια της ηπειρωτικής Αυστραλίας που, μαζί με πολλά νησιά και νησίδες, συνιστά ένα από τα ομόσπονδα κρατίδια (πολιτείες) που συναποτελούν το κράτος Αυστραλία. Η Τασμανία έχει πληθυσμό 509.965 κατοίκους (απογραφή 2016) και έκταση 68.332 τ.χλμ., δηλαδή περίπου το μισό της Ελλάδας (68.401 η πολιτεία, 7η σε έκταση και έκτη σε πληθυσμό από τις πολιτείες της Αυστραλίας).\n509.965 (απογραφής 2016)\nΗ σημαία της Τασμανίας\nΤο Εθνόσημο της Τασμανίας\nΗ πρωτεύουσα και μεγαλύτερη σε πληθυσμό πόλη είναι το Χόμπαρτ, ενώ άλλα μεγάλα πληθυσμιακά κέντρα περιλαμβάνουν το Λάουνσεστον στα βόρεια και τα Ντέβονπορτ, Μπέρνι στα βορειοδυτικά.\nΗ υποανταρκτική νήσος Μακουάρι βρίσκεται επίσης υπό τη διοίκηση της Πολιτείας της Τασμανίας.\n2.1 Γεωλογική ιστορία\n2.2 Ιθαγενείς πληθυσμοί\n2.3 Η άφιξη των Ευρωπαίων\n2.4 Η Τασμανία στον κόσμο τις τελευταίες δεκαετίες\n4 Κυβέρνηση και πολιτική\n8 Επιφανείς Τασμανοί\n9 Ιθαγενή ζώα\n9.2 Ο διάβολος της Τασμανίας\n10 Τόποι στην Τασμανία\n11 Επιπρόσθετο διάβασμα\nΤο βορειότερο σημείο της Τασμανίας είναι το Ακρωτήριο Γούλνορθ. Η απόσταση από εκεί μέχρι το νοτιότερο σημείο, το Νοτιοανατολικό Ακρωτήριο, είναι 364 χιλιόμετρα, ενώ η απόσταση από το δυτικότερο άκρο («Δυτικό Ακρωτήριο») μέχρι το ανατολικότερο (Ακρωτήριο Έντυστοουν) είναι 306 χιλιόμετρα (περίπου μιάμιση φορά οι διαστάσεις της Πελοποννήσου). Οι γεωγραφικές συντεταγμένες του μέσου της είναι περίπου 42° νότιο πλάτος και 147° ανατολικό μήκος.\nΗ Τασμανία έχει εύκρατο κλίμα και θεωρήθηκε τόσο παρόμοια σε ορισμένα τοπία με την προβιομηχανική Αγγλία, ώστε αναφερόταν από ορισμένους αγγλικής καταγωγής αποίκους ως «μια Νότια Αγγλία».\nΗ νήσος είναι ηφαιστειακώς αδρανής τα τελευταία εκατομμύρια χρόνια και έχει παλαιές και «στρογγυλεμένες» (όχι απόκρημνες) οροσειρές, παρόμοια με την καθαυτό Αυστραλία και σε αντίθεση με τη Νέα Ζηλανδία. Οι πιο ορεινές περιοχές είναι τα Κεντρικά Υψίπεδα και το νοτιοδυτικό τμήμα. Το υψηλότερο βουνό της Τασμανίας είναι το όρος Όσσα, με ψηλότερη κορυφή στα 1617 μέτρα. Αντίθετα, η κεντροανατολική περιοχή (Midlands) είναι σχετικώς επίπεδη και χρησιμοποιείται για καλλιέργειες, παρότι η κτηνοτροφία σε διάφορες εκφάνσεις της απαντάται σε ολόκληρη την Πολιτεία.\nΗ δυτική ακτή, πυκνοκατοικούμενη και με συνεχιζόμενη παράδοση άνω των 150 ετών στην εξόρυξη και εκμετάλλευση ορυκτού πλούτου, είναι ζωτικής σημασίας για την οικονομία της Τασμανίας. Δέχεται μεγάλες βροχοπτώσεις, που συντηρούν την παραγωγή υδροηλεκτρικής ενέργειας. Η Οροσειρά της Δυτικής Ακτής φιλοξενεί ορισμένα από τα γνωστότερα ορυχεία στις πλαγιές της, όπως το ορυχείο του Όρους Λάυελ.\nΤο νοτιοδυτικό τμήμα είναι πυκνοδασωμένο, με το Νοτιοδυτικό Εθνικό Δρυμό να περιλαμβάνει κάποια από τα τελευταία εύκρατα δάση στο Νότιο Ημισφαίριο. Η διαχείριση μιας τέτοιας απομονωμένης και δυσπρόσιτης περιοχής έγινε ευκολότερη και πλέον αξιόπιστη με τη χρήση της δορυφορικής τηλεπισκόπησης.\nΤο Φαράγγι των Καταρρακτών, κοντά στο Λάουνσεστον\nΗ πυκνότητα πληθυσμού της Τασμανίας είναι μόλις 7,45 κάτοικοι ανά τ.χλμ.. Η πλειονότητα του πληθυσμού ζει δίπλα ή κοντά στα ποτάμια προς τις ακτές. Ο Ποταμός Ντεργουέντ και ο Ποταμός Χιούον βρίσκονται στα νότια, ενώ οι ποταμοί Ταμάρ και Μέρσεϋ στα βόρεια.\nΤο εύκρατο κλίμα (η Τασμανία είναι η μόνη πολιτεία της Αυστραλίας που εκτείνεται και νότια από τον 40ό παράλληλο) και το εξοχικό περιβάλλον καθιστούν την Τασμανία αγαπημένο προορισμό και μόνιμη κατοικία για τους συνταξιούχους της Αυστραλίας, που έζησαν υπό ημιτροπικό ή και τροπικό κλίμα.\nΗ Τασμανία χωρίζεται από την Αυστραλιανή ήπειρο από τον Πορθμό Μπας, ένα από τους δυσκολότερους για τη ναυσιπλοΐα στον κόσμο εξαιτίας των ρευμάτων του Ινδικού και του Νότιου Ωκεανού που συγκρούονται εκεί, ενισχυόμενα και από το μικρό του βάθος (γύρω στα 60 μέτρα).\nΗ τοπική ώρα της Τασμανίας είναι 10 ώρες μπροστά από την ώρα Γκρήνουιτς, αλλά εξαιτίας της αντιστροφής των εποχών σε σχέση με το βόρειο ημισφαίριο και της χρήσεως της θερινής ώρας, βρίσκεται πότε 7 και πότε 9 ώρες μπροστά από την ώρα Ελλάδος.\nΠιστεύεται ότι η Τασμανία ήταν ενωμένη με την Αυστραλιανή ήπειρο μέχρι το τέλος της πλέον πρόσφατης εποχής των παγετώνων, πριν από περίπου 10.000 χρόνια.\nΜεγάλο μέρος του νησιού αποτελείται από δολερίτη της Ιουράσιας περιόδου, μια βασαλτική διείσδυση μάγματος που ανήλθε μέσα από άλλα πετρώματα και σχημάτισε μεγάλους στυλοειδείς κρυστάλλους καθώς ψύχθηκε: Η Τασμανία έχει τις μεγαλύτερες εκτάσεις δολερίτη στον κόσμο, με πολλά χαρακτηριστικά όρη και πλαγιές αποτελούμενα από αυτό το πέτρωμα. Τα Κεντρικά Υψίπεδα και το νοτιοανατολικό τμήμα έχουν αυτή τη σύσταση. Το Όρος Γουέλινγκτον, που υψώνεται πάνω από την πρωτεύουσα Χόμπαρτ είναι ένα καλό παράδειγμα, με τις χαρακτηριστικές στήλες. Στα νοτιοδυτικά, προκάμβριοι χαλαζίτες προήλθαν από πανάρχαια θαλάσσια ιζήματα και σχηματίζουν κτυπητά απόκρημνα υψώματα και ράχες, όπως η Φεντερέισιον Πηκ ή «Καπέλο του Γάλλου» (Frenchmans Cap). Στα βορειοανατολικά, υπάρχει γρανίτης στο Φρέισινετ. Στα βορειοδυτικά και δυτικά, πλούσιο σε ορυκτά ηφαιστειακό πέτρωμα βρίσκεται στο όρος Ρηντ κοντά στο Ρόουζμπερι, ή στο Όρος Λάυελ κοντά στο Κουήνσταουν. Στο νότο και βορειοδυτικά υπάρχουν και ασβεστολιθικά πετρώματα στα οποία έχουν δημιουργηθεί κάποια υπέροχα σπήλαια.\nΟ χαλαζίτης και ο δολερίτης στα ψηλότερα βουνά δείχνουν σημάδια παγετώνων. Ο συνδυασμός αυτών των διαφορετικών τύπων πετρώματος δημιουργεί ωραία τοπία, πολλά από αυτά μοναδικά στον κόσμο.\nΗ Τασμανία πρωτοκατοικήθηκε από ανθρώπους από τότε που ήταν ενωμένη με την αυστραλιανή ήπειρο, τουλάχιστον 35.000 χρόνια πριν. Αυτοί οι αβορίγινες της Τασμανίας ανήκαν σε 9 κύριες εθνοτικές ομάδες. Ο πληθυσμός τους το έτος 1803 έχει εκτιμηθεί μεταξύ 5 και 10 χιλιάδων, αλλά εξαιτίας διωγμών (βλ. Μαύρος Πόλεμος) και ασθενειών από τους Ευρωπαίους εποίκους μειώθηκε στους 300 το 1833. Εκείνη τη χρονιά, ολόκληρος ο ιθαγενής πληθυσμός εκτοπίσθηκε στο Νησί Φλίντερς από τον Τζορτζ Αουγκούστους Ρόμπινσον. Ο τελευταίος αμιγώς ιθαγενούς καταγωγής Τασμανός ήταν ο Τρουγκανίνι (1812-1876) ή η Φάνι Κόκρεϊν Σμιθ, που γεννήθηκε στη Ουαϊμπαλένα και πέθανε το 1905.\nΗ άφιξη των ΕυρωπαίωνΕπεξεργασία\nΗ πρώτη θέαση της Τασμανίας από Ευρωπαίο καταγράφεται στις 24 Νοεμβρίου 1642 από τον Ολλανδό εξερευνητή Άμπελ Τάσμαν, ο οποίος την ονόμασε Γη του Αντώνιου φαν Ντίμεν (ή, στα ολλανδικά Anthoonij van Diemenslandt), από τον χορηγό του, Κυβερνήτη των Ολλανδικών Ανατολικών Ινδιών. Το όνομα συντομεύθηκε αργότερα σε «Γη του Βαν Ντίμεν» (Van Diemens Land) από τους Βρετανούς. Ο Τζέιμς Κουκ αντίκρυσε επίσης το νησί το 1777, και αρκετοί άλλοι Ευρωπαίοι θαλασσινοί βγήκαν στις ακτές του, προσθέτοντας μια ποικιλία στα ονόματα της τοπογραφίας του.\nΟ πρώτος μόνιμος οικισμός έγινε από τους Βρετανούς στο Ρίσντον Κόουβ επί της ανατολικής όχθης του ποταμού Ντέργουεντ, στις εκβολές του, το 1803: Επρόκειτο για μια μικρή αποστολή από το Σίδνεϋ, υπό τον υπολοχαγό Τζον Μπόουεν, με σκοπό την αποτροπή της διεκδικήσεως της νήσου από τους Γάλλους. Το 1804 ένας άλλος οικισμός ιδρύθηκε από τον λοχαγό Ντέιβιντ Κόλινς, 5 χιλιόμετρα πιο νότια, στο Σάλλιβανς Κόουβ, όπου υπήρχε περισσότερο γλυκό νερό. Αυτός ο δεύτερος οικισμός έγινε γνωστός ως Χόμπαρτ Τάουν ή Χόμπαρτον, και εξελίχθηκε στη σημερινή πρωτεύουσα του νησιού Χόμπαρτ (το όνομα του Βρετανού υπουργού αποικιών την εποχή εκείνη). Ο οικισμός στο Ρίσντον Κόουβ εγκαταλείφθηκε αργότερα.\nΟι περισσότεροι από τους πρώτους Ευρωπαίους που εγκαταστάθηκαν στην Τασμανία ήταν κατάδικοι με τους φρουρούς τους, με αποστολή τους την ανάπτυξη της γεωργίας και άλλων παραγωγικών δραστηριοτήτων. Αρκετοί άλλοι οικισμοί καταδίκων ιδρύθηκαν στη Γη του Βαν Ντίμεν, όπως δευτερεύουσες φυλακές, π.χ. οι ιδιαίτερα σκληρές στο Πορτ Άρθουρ στα νοτιοανατολικά και στο Λιμάνι Μακουάρι στη δυτική ακτή.\nΗ Γη του Βαν Ντίμεν ανακηρύχθηκε ξεχωριστή αποικία από τη Νέα Νότια Ουαλία, με το δικό της δικαστικό σώμα και νομοθετικό συμβούλιο, στις 3 Δεκεμβρίου 1825.\nΗ Τασμανία στον κόσμο τις τελευταίες δεκαετίεςΕπεξεργασία\nΠαρότι σπάνια αναφέρεται στις διεθνείς ειδήσεις, το νησί έχει δεχθεί την παγκόσμια προσοχή κάποιες φορές.\nΗ Τασμανία υπέστη μεγάλες καταστροφές από τις πυρκαγιές του 1967. Η κατάρρευση της Γέφυρας Τάσμαν από πρόσκρουση του φορτηγού πλοίου MV Lake Illawarra το 1975 κατέστησε σχεδόν αδύνατη την επικοινωνία ανάμεσα στις όχθες του ποταμού Ντέργουεντ στο Χόμπαρτ. Μεγάλη ειδησεογραφική κάλυψη είχε και η εκστρατεία κατά της ανεγέρσεως φραγμάτων στον ποταμό Φράνκλιν τα πρώτα χρόνια της δεκαετίας του 1980, που σηματοδότησε την αρχή του πολιτικού κινήματος των οικολόγων στην Αυστραλία.\nΣτις 28 Απριλίου 1996, έλαβε χώρα η λεγόμενη «σφαγή του Πορτ Άρθουρ», κατά την οποία ο μοναχικός οπλοφόρος Μάρτιν Μπράιαντ πυροβόλησε και σκότωσε 35 ανθρώπους (τόσο τουρίστες όσο και εντόπιους), τραυματίζοντας 37 άλλους. Η κατοχή και χρήση πυροβόλων όπλων επανεξετάσθηκε αμέσως, και νέοι σχετικοί νόμοι ψηφίσθηκαν για όλη την Αυστραλία, με τον τοπικό νόμο της Τασμανίας να είναι ένας από τους αυστηρότερους στη χώρα.\nΗ Τασμανία προπαγανδίζεται από τις αρχές της ως η «Φυσική Πολιτεία» και το «Νησί που ξαναγεννιέσαι» ("Island of Rejuvenation") για το σχετικώς παρθένο φυσικό περιβάλλον της. Επισήμως, σχεδόν το 37% της επιφάνειας της Τασμανίας είναι ενταγμένο σε προστατευόμενες περιοχές, εθνικούς δρυμούς-πάρκα και Τοποθεσίες Παγκόσμιας κληρονομιάς. Υπάρχουν και τα ανεπίσημα προσωνύμια "The Apple Isle" («Νησί των Μήλων») και "Holiday Isle" («Νησί των Διακοπών»).\nΗ Τασμανία βρίσκεται σε περιοχή όπου επικρατούν ισχυροί άνεμοι. Το κλίμα της είναι εξαιρετικά μεταβλητό, με μεγάλες διακυμάνσεις στη θερμοκρασία και στην ταχύτητα του ανέμου κατά τη διάρκεια μιας μέσης εβδομάδας.\nΤο καλοκαίρι, από τον Δεκέμβριο μέχρι τον Φεβρουάριο, η μέση μέγιστη θερμοκρασία στο επίπεδο της θάλασσας είναι 21 °C. Τον χειμώνα, από τον Ιούνιο ως τον Αύγουστο, η μέση μέγιστη θερμοκρασία στο επίπεδο της θάλασσας είναι 12 °C.\nΑπόλυτα μέγιστη θερμοκρασία όλων των εποχών: 40,8 °C, Χόμπαρτ, 4 Ιανουαρίου 1976\nΑπόλυτα ελάχιστη θερμοκρασία όλων των εποχών: -13,0 °C, Μπάτλερς Γκορτζ και Σάνον, 30 Ιουνίου 1983\nΗ μέση ετήσια βροχόπτωση κυμαίνεται από 626 χιλιοστόμετρα στην περιοχή του Χόμπαρτ ως 2400 χιλιοστόμετρα στη δυτική ακτή. Ο καιρός στην ανατολική ακτή είναι σχεδόν πάντα θερμότερος και ξηρότερος από αυτόν στο υπόλοιπο νησί. Οι βροχές κατανέμονται εξίσου σε όλες τις εποχές του έτους. Η φήμη πάντως της Τασμανίας στην Αυστραλία ότι έχει πολλές βροχές διαφέρει από την πραγματικότητα: πολλές περιοχές στο εσωτερικό του νησιού, όπως και η νήσος Φλίντερς, κηρύχθηκαν «πληγείσες από ξηρασία» από την τοπική κυβέρνηση τον Μάιο 2007.\nΤο καλοκαίρι στην Τασμανία είναι σχετικώς θερμό, με μεγάλη ηλιοφάνεια και συχνές καταιγίδες στις αρχές του. Ο καιρός είναι σταθερότερος μεταξύ Φεβρουαρίου και Απριλίου. Ο ψυχρός χειμώνας χαρακτηρίζεται από αιφνίδιες θύελλες και χιόνια στα υψηλότερα βουνά. Το νησί δέχεται αρκετά χιόνια στα ορεινά, αλλά ελάχιστα στις κατοικημένες περιοχές του.\nΟι παραπάνω παράγοντες συντελούν στην ιδιαίτερη ποικιλία της χλωρίδας, από τα ψηλά αειθαλή δάση ευκαλύπτων μέχρι αλπικά λιβάδια και μεγάλα δάση φυλλοβόλων εύκρατου κλίματος ή βάλτους. Πολλά είδη φυτών είναι μοναδικά στον κόσμο, και κάποια σχετίζονται με είδη στη Νότια Αμερική και τη Νέα Ζηλανδία, καταγόμενα από κοινά προγονικά είδη που φύτρωναν στην υπερήπειρο Γκοντβάνα πριν από 50 εκατομμύρια χρόνια.\nΚυβέρνηση και πολιτικήΕπεξεργασία\nΤο πολίτευμα της Τασμανίας περιγράφεται στο Σύνταγμά της, που χρονολογείται από το 1856, με αρκετές διαδοχικές βελτιώσεις από τότε ως σήμερα. Από το 1901 είναι ένα από τα ομόσπονδα κρατίδια (πολιτείες) της Αυστραλίας και το αυστραλιανό σύνταγμα ρυθμίζει τη σχέση της με την Βρετανική Κοινοπολιτεία, αναφέροντας και τις εξουσίες που ασκεί η κάθε βαθμίδα διακυβερνήσεως.\nΗ διαπάλη ανάμεσα στην προστασία των σχετικώς ανέγγιχτων, οικολογικά σημαντικών, φυσικών περιοχών της Τασμανίας και στις προτάσεις για τοπική οικονομική ανάπτυξη διαδραματίζει σημαντικό ρόλο στην τοπική πολιτική σκηνή. Π.χ. προτάσεις για παραγωγή υδροηλεκτρικής ενέργειας συνάντησαν αντιδράσεις στα τέλη του εικοστού αιώνα, ενώ το πρώτο ίσως οικολογικό πολιτικό κόμμα στον κόσμο ήταν το United Tasmania Group. Η αντίθεση στην κατασκευή φραγμάτων απλώθηκε από την Τασμανία και στην υπόλοιπη Αυστραλία, και αποδείχθηκε ότι συνετέλεσε στην εκλογή της κυβερνήσεως των Εργατικών του Μπομπ Χοκ το 1983, η οποία σταμάτησε την ανέγερση του φράγματος στον ποταμό Φράνκλιν. Από τότε μέχρι σήμερα η προσοχή έχει μετατοπισθεί στην υλοτόμηση των δασών.\nΥπάρχει επίσης και η ιστορική διεκδίκηση του τίτλου της «βόρειας πρωτεύουσας» από το Λάουνσεστον: Από το 1803 ως το 1823, η νήσος ήταν χωρισμένη σε δύο εξαρτήσεις της Νέας Νότιας Ουαλίας, με το Χόμπαρτ και το Λάουνσεστον ως διοικητικά τους κέντρα.\nΣε ομοσπονδιακό επίπεδο, η Τασμανία αντιπροσωπεύεται πολύ καλά στην αυστραλιανή Γερουσία, όπου οι έδρες δεν είναι ανάλογες του πληθυσμού, κι έτσι έχει 12 έδρες, έναντι μόλις 5 στη Βουλή. Από το 1975 ως το 2005, ο Τασμανός ανεξάρτητος γερουσιαστής Μπράιαν Χάρανταϊν συχνά είχε ρυθμιστικό ρόλο εξαιτίας της ισορροπίας δυνάμεων. Ως αποτέλεσμα ήταν σε θέση να «περάσει» νόμους που, αν και συχνά αντανακλούσαν τις συντηρητικές θρησκευτικές του απόψεις, υπήρξαν και ιδιαίτερα επωφελείς οικονομικά για την Τασμανία. Ο Χάρανταϊν εκλέχθηκε γερουσιαστής σε 6 διαδοχικές εκλογές και δεν έθεσε πλέον υποψηφιότητα στις ομοσπονδιακές εκλογές του 2004.\nΣτις τοπικές βουλευτικές εκλογές του 2002 το Εργατικό Κόμμα της Αυστραλίας κέρδισε τις 14 από τις 25 έδρες. Το Κόμμα Φιλελευθέρων της Αυστραλίας υπέστη ήττα και πήρε μόλις 7. Το Κόμμα των Πράσινων κέρδισε 4 έδρες, αλλά με πάνω από 18% των ψήφων, το μεγαλύτερο ποσοστό οποιουδήποτε οικολογικού κόμματος στον κόσμο.\nΣτις 23 Φεβρουαρίου 2004 ο πρωθυπουργός της Τασμανίας Τζιμ Μπέικον ανακοίνωσε την παραίτησή του επειδή διαγνώσθηκε ότι έπασχε από καρκίνο του πνεύμονα. Πέθανε 4 μήνες αργότερα, τους οποίους αφιέρωσε σε μια δραστήρια αντικαπνιστική εκστρατεία. Τον διαδέχθηκε ο Πολ Λένον. Σημερινός πρωθυπουργός (από τις 31 Μαρτίου 2014) είναι ο Γουίλ Χότζμαν. Ανώτατος άρχοντας είναι ο Κυβερνήτης της Τασμανίας. Ο Κυβερνήτης Πίτερ Άντεργουντ (από το 2008) πέθανε εν ενεργεία στις 7 Ιουλίου 2014. Σημερινή Κυβερνήτρια είναι η Κέιτ Γουόρνερ από τον Δεκέμβριο του 2014. Το έμβλημα της Πολιτείας είναι το "Ubertas et Fidelitas" («Γονιμότητα και Πίστη»).\nΧάρτης της δυτικής Τασμανίας με πλουτοπαραγωγικές πηγές του 1865\nΤο ετήσιο κατά κεφαλή εισόδημα της Τασμανίας το έτος 2004-2005 την κατατάσσει όγδοη ανάμεσα στις Πολιτείες της Αυστραλίας.\nΟι αιτίες για τη χρόνια οικονομική υπανάπτυξη της Τασμανίας είναι ποικίλες. Ως πλέον πρόσφατες αναφέρονται η έλλειψη υποδομών, ο μικρός πληθυσμός, οι χαμηλές τιμές του μαλλιού και μεταλλευμάτων, η απουσία των κατάλληλων πρωτοβουλιών κατά την αποικιακή εποχή και η έλλειψη ξένων επενδύσεων. Καθ' όλη την ιστορία της Τασμανίας υπήρχε μια συνεχής έξοδος νέων ανθρώπων προς την κυρίως Αυστραλία προς αναζήτηση εργασίας.\nΟι βασικές παραδοσιακές πηγές πλούτου της Τασμανίας είναι: η εξόρυξη, κυρίως χαλκού, ψευδαργύρου, κασσιτέρου και σιδήρου, 2) η γεωργία, 3) τα δασικά προϊόντα και 4) ο τουρισμός. Κατά τη δεκαετία του 1990 υπήρξε παρακμή του δευτερογενούς τομέα, που οδήγησε σε μετανάστευση μέρους του ειδικευμένου εργατικού προσωπικού στην κυρίως Αυστραλία.\nΗ Τασμανία εξάγει πολλά είδη τροφίμων, ανάμεσα στα οποία ξεχωριστή θέση έχουν ο σολωμός και η καραβίδα).\nΜετά το έτος 2000, η νήσος γνώρισε μια απότομη αύξηση του τουριστικού ρεύματος, εξαιτίας των καλών οικονομικών συνθηκών στην υπόλοιπη χώρα, των φθηνότερων αεροπορικών εισιτηρίων και τριών νέων οχηματαγωγών πλοίων, των Spirit of Tasmania.\nΟ ταχύτερος και σχετικώς φθηνός τρόπος ταξιδιού από και προς την αυστραλιανή ήπειρο είναι ο αεροπορικός, με ανταγωνισμό μεταξύ των εταιρειών Qantas / JetStar και Virgin Blue, που προσφέρουν δρομολόγια από Μελβούρνη, Σίδνεϊ, Μπρισμπέιν και Αδελαΐδα. Τα δύο μεγάλα αεροδρόμια της Τασμανίας είναι ο Διεθνής Αερολιμένας του Χόμπαρτ και ο Αερολιμένας του Λάουνσεστον. Τα μικρότερα, αυτά του Μπέρνι (το Γουάινιαρντ, αγγλικά: Wynyard) και του Ντέβονπορτ, εξυπηρετούνται μόνο από τη Regional Express, που πετά μόνο στη Μελβούρνη και τα νησιά του Πορθμού Μπας.\nΤα δρομολόγια επιβατικών-οχηματαγωγών πλοίων εκτελούνται από την κρατική ναυτιλιακή εταιρεία TT-Line, με 14 δρομολόγια την εβδομάδα (και έξτρα την εποχή αιχμής) από και προς τη Μελβούρνη.\nΣτην Τασμανία κατασκευάζονται και τα πολύ υψηλών ταχυτήτων σκάφη αλουμινίου SeaCat, που έχουν καταρρίψει πολλά ρεκόρ. Η κυβέρνηση προσπάθησε να δρομολογηθούν στη γραμμή της Μελβούρνης, αλλά τελικώς αποφασίσθηκε να διακοπεί η χρήση τους στο Πορθμό Μπας εξαιτίας των ακραίων καιρικών συνθηκών εκεί.\nΤο Χόμπαρτ είναι ο κυριότερος θαλάσσιος σύνδεσμος της Αυστραλίας με την Ανταρκτική και τον Νότιο Ωκεανό. Στο λιμένα του είναι νηολογημένο και το γαλλικό πλοίο Αστρολάβος, που πραγματοποιεί τακτικά ταξίδια ανεφοδιασμού στα γαλλικά νότια υπερπόντια εδάφη και στους σταθμούς της Ανταρκτικής. Το Χόμπαρτ διαθέτει τον δεύτερο βαθύτερο φυσικό λιμένα στον κόσμο, μετά το Ρίο ντε Τζανέιρο.\nΟι περισσότερες μεταφορές μέσα στην ίδια την Τασμανία διεξάγονται οδικώς. Υπάρχει και σιδηροδρομικό δίκτυο, αλλά στενής τροχιάς, που χρησιμοποιείται μόνο για τη μεταφορά φορτίων: τα επιβατικά δρομολόγια τρένων καταργήθηκαν το 1977 και υπάρχουν μόνο τουριστικοί συρμοί σε συγκεκριμένες περιοχές, όπως ο West Coast Wilderness Railway.\nΗ Τασμανία έχει μια μικρή αλλά αναπτυσσόμενη λογοτεχνία. Ορισμένοι τίτλοι έργων είναι: For the Term of His Natural Life του Μάρκους Κλαρκ, The sound of one hand clapping του Ρίτσαρντ Φλάναγκαν και Out of Ireland του Κρίστοφερ Κοχ. Με τον όρο ‘Tasmanian genre’ («Τασμανικό είδος») στη λογοτεχνία εννοούνται παιδικά βιβλία όπως το Tiger Tale των Μάριον και Στιβ Άισαμ.\nΗ μουσική σκηνή της Τασμανίας παρουσιάζει μεγάλη ποικιλία, από τη Συμφωνική Ορχήστρα της Τασμανίας με έδρα την Ομοσπονδιακή Αίθουσα Συναυλιών, μέχρι πολλές μικρές ορχήστρες, συγκροτήματα, κουιντέτα εγχόρδων, και μεμονωμένους μουσικούς που παίζουν ή τραγουδούν σε όλο το νησί. Στην Τασμανία επίσης γράφουν μουσική συνθέτες όπως οι Κόνσταντιν (Κωνσταντίνος) Κουκιάς, Μαρία Γκρένφελ και Ντον Κέι, πρόεδρος της τοπικής ενώσεως συνθετών (Tasmanian Composers Collective). Το συγκρότημα χέβι μέταλ Psycroptic είναι από τα γνωστότερα του είδους στην Αυστραλία. Δύο από τα ορόσημα της κάθε μουσικής χρονιάς είναι το θερινό Falls Festival στο Μάριον Μπέι και το Carols by Candlelight («Κάλαντα με το φως των κεριών») τις εβδομάδες πριν τα Χριστούγεννα.\nΚατά την αποικιοκρατική περίοδο επικρατούσε η τυπική αγγλική διατροφή. Η άφιξη μεταναστών και από άλλα μέρη σήμανε την ίδρυση μιας μεγάλης ποικιλίας εστιατορίων. Διάσπαρτοι σε όλο το νησί υπάρχουν αμπελώνες, ενώ τοπικές μάρκες μπύρας όπως η Boags και η Cascade είναι γνωστές και πωλούνται και στην υπόλοιπη Αυστραλία. Το νησί Κινγκ Άιλαντ στη ΒΔ ακτή της Τασμανίας φημίζεται για τα τυριά και τα γαλακτοκομικά προϊόντα του.\nΗ αποβάθρα Constitution\nΓια την ενίσχυση του τουρισμού, η τοπική κυβέρνηση υποστηρίζει αρκετές ετήσιες εκδηλώσεις. Η γνωστότερη είναι η ιστιοδρομία από το Σίδνεϋ στο Χόμπαρτ (Sydney to Hobart Yacht Race), που διαρκεί 3 ή 4 ημέρες, κατά τη διάρκεια του ετήσιου φεστιβάλ φαγητού και κρασιών Taste of Tasmania.\nΤο ράλι Targa Tasmania προσελκύει παγκόσμιας κλάσεως οδηγούς και διεξάγεται σε όλη την Πολιτεία επί 5 ημέρες. Τοπικές εκδηλώσεις είναι το Agfest, τριήμερη αγροτική έκθεση στο Κάρικ (δυτικά του Λάουνσεστον) αρχές Μαΐου, και τα Royal Hobart Show, Royal Launceston Show κάθε Οκτώβριο. Στις μουσικές εκδηλώσεις περιλαμβάνεται και το Southern Roots Festival στο Χόμπαρτ κάθε Πάσχα. Πρόσφατη προσθήκη είναι το φεστιβάλ τέχνης «10 μέρες στο νησί», που όμως έχει επισύρει την κριτική περιβαλλοντικών οργανώσεων για την αποδοχή χορηγιών από εταιρεία ξυλείας.\nΕικόνα των 4 τελευταίων ιθαγενών της Τασμανίας που επέζησαν, περ. 1865\nΈρολ Φλιν, ηθοποιός\nΤζέισον Σίμονς, ηθοποιός του Baywatch\nΓκρέιμι Μέρφι, χορευτής και χορογράφος\nΠίτερ Σκάλθορπ, μουσικοσυνθέτης\nΜέρι Ντόναλντσον, μετά τον γάμο της Πριγκήπισσα Μαίρη της Δανίας\nΠαλαιά φωτογραφία θυλακινών σε ζωολογικό κήπο\nΗ Τασμανία φιλοξενούσε τη θυλακίνη, ένα μαρσιποφόρο που έμοιαζε με σκύλο. Γνωστή με την κοινή ονομασία «τίγρης της Τασμανίας» για τις χαρακτηριστικές ραβδώσεις στη γούνα της ράχης της, η θυλακίνη εξαφανίσθηκε από την κυρίως Αυστραλία πολύ νωρίτερα εξαιτίας του ανταγωνισμού του ντίνγκο (άγριου σκύλου της Αυστραλίας), που είχε εισαχθεί κατά τους προϊστορικούς χρόνους. Το κυνήγι από τους αγρότες, από κυνηγούς που λάβαιναν αμοιβή για κάθε κεφάλι από την κυβέρνηση και (στα τελευταία) από συλλέκτες και μουσεία ανά τον κόσμο, φαίνεται ότι έχει οδηγήσει στην εξάλειψή της και από την Τασμανία. Το τελευταίο ζώο που γνωρίζουμε πέθανε σε αιχμαλωσία το 1936. Πολλές υποτιθέμενες εμφανίσεις του είδους έχουν αναφερθεί από τότε, αλλά καμιά δεν επιβεβαιώθηκε.\nΟ διάβολος της ΤασμανίαςΕπεξεργασία\nΚύριο λήμμα: Διάβολος της Τασμανίας\nΔιάβολος της Τασμανίας\nΟ διάβολος της Τασμανίας είναι ένα σαρκοφάγο μαρσιποφόρο που βρίσκεται αποκλειστικά στο νησί της Τασμανίας και έχει μέγεθος μικρού σκύλου, αλλά είναι πιο χοντρό και μυώδες. Χαρακτηρίζεται από μαύρο τρίχωμα με λευκές κηλίδες. Το δυνατό και ενοχλητικό συριστικό ουρλιαχτό του συνάδει με την άγρια συμπεριφορά του, ενώ τρέφεται κυρίως με ψοφίμια. Επεβίωσε του αποικισμού των Ευρωπαίων και μέχρι πρόσφατα ήταν πολυπληθές σε όλο το νησί. Η γρήγορη οδήγηση οχημάτων στους επαρχιακούς δρόμους είναι πρόβλημα και για το ζώο αυτό, που σκοτώνεται συχνά ενώ τρώει άλλα ζώα που έχουν σκοτωθεί στον δρόμο νωρίτερα, όπως τα γουάλαμπι.\nΟ πληθυσμός του διαβόλου της Τασμανίας το 2005 είχε μειωθεί κατά τόπους έως και 80% από μια ασθένεια, τους όγκους του προσώπου, που εξαπλώθηκε βαθμιαία σε όλο το νησί. Πιστεύεται ότι η ασθένεια εξαπλώνεται από τις μάχες των διαβόλων πάνω από τα πτώματα από τα οποία τρέφονται, οπότε δαγκώνουν ο ένας τον άλλο στο πρόσωπο. Δεν υπάρχει γνωστή θεραπεία για την ασθένεια και γίνονται εντατικές έρευνες για την εύρεση της αιτίας της. Υπάρχει και πρόγραμμα ανατροφής σε αιχμαλωσία από την τοπική κυβέρνηση.\nΠολλά πτηνά της Αυστραλίας και του Νότιου Ωκεανού βρίσκονται και στην Τασμανία, ενώ υπάρχουν και 12 ενδημικά είδη, μεταξύ των οποίων ο μεγαλύτερος μελισσοφάγος του κόσμου, η αγριόκοτα της Τασμανίας και ένας παπαγάλος. Το επίσης ενδημικό τασμανικό εμού εξοντώθηκε στα μέσα του 19ου αιώνα. Ο τασμανικός σφηνόουρος αετός είναι ένα απειλούμενο ενδημικό υποείδος.\nΗ Τασμανία φιλοξενεί 11 είδη βατράχων. Τρία από αυτά συναντώνται μόνο στην Τασμανία, ο τασμανικός δενδροβάτραχος (Litoria burrowsae), ο τασμανικός βατραχίσκος (Crinia tasmaniensis) και ο πρόσφατα ανακαλυφθείς μικρός βρυοβάτραχος (Bryobatrachus nimbus). Κανένα από τα 11 δεν συναντάται έξω από την Αυστραλία.\nΤόποι στην ΤασμανίαΕπεξεργασία\nΜια άποψη της προκυμαίας του Χόμπαρτ με το όρος Γουέλινγκτον στο βάθος\nΗ λίμνη Ντόουβ και το όρος Κραντλ στα υψίπεδα της κεντρικής Τασμανίας\nΟ κόλπος Χάνιμουν στο Εθνικό Πάρκο Φρέισινετ στην ανατολική ακτή της Τασμανίας\nΜικρότερα νησιά της Πολιτείας της Τασμανίας:\nΝήσος Κέιπ Μπάρεν\nΝήσοι Μάτσουκερ (Maatsuyker)\nΝήσος Σούτεν (Schouten)\nΛίμνη Σεντ Κλαιρ\nΜπέι οφ Φάιρς (Μπίναλονγκ Μπέι Μπιτς)\nΚόλπος Ουάιν Γκλας\nAlexander, Alison (επιμέλεια) (2005): The Companion to Tasmanian History, Centre for Tasmanian Historical Studies, University of Tasmania, Hobart. ISBN 1-86295-223-X.\nRobson, L.L. (1983): A history of Tasmania. Volume 1. Van Diemen's Land from the earliest times to 1855, Melbourne, Oxford University Press. ISBN 0-19-554364-5.\nRobson, L.L. (1991): A history of Tasmania. Volume II. Colony and state from 1856 to the 1980s, Melbourne, Oxford University Press. ISBN 0-19-553031-4.\nΠού είναι η Τασμανία;\nTasmania Online - ο κύριος ιστότοπος της τοπικής κυβέρνησης\nDiscover Tasmania - επίσημος τουριστικός ιστότοπος\nΔορυφορική εικόνα της Τασμανίας Αρχειοθετήθηκε 2008-09-22 στο Wayback Machine.\nΑνακτήθηκε από "https://el.wikipedia.org/w/index.php?title=Τασμανία&oldid=8949518"\nΤελευταία επεξεργασία στις 19 Ιουλίου 2021, στις 09:10\nΤελευταία τροποποίηση 09:10, 19 Ιουλίου 2021.


Aridaia365: Αλμωπία: Ξαναπαντρεύτηκαν ο κ. Παναγιώτης και η κ. Ελένη μετά από 50 χρόνια (ΒΙΝΤΕΟ)\nΑλμωπία: Ξαναπαντρεύτηκαν ο κ. Παναγιώτης και η κ. Ελένη μετά από 50 χρόνια (ΒΙΝΤΕΟ)\nΌπως σας ενημερώσαμε σε προηγούμενη μας ανάρτηση, ο κύριος Παναγιώτης Ολλανδέζος και η κυρία Ελένη Γιακουμή, ανανέωσαν τους όρκους αιώνιας πίστης και αγάπης, μετά από 50 χρόνια από τον πρώτο τους γάμο.\nΜετά το θρησκευτικό γάμο, ο οποίος πραγματοποιήθηκε πριν 50 χρόνια, σήμερα ανανέωσαν τους όρκους τους, αυτή την φορά με πολιτικό γάμο στο Δημαρχείο Αλμωπίας.\nΔείτε το βίντεο ΕΔΩ και το σχετικό απόσπασμα στο 1:17:10\nΑνώνυμος 27 Δεκεμβρίου 2021 - 6:27 π.μ.\nΜπραβο να ζήσετε.\nΑνώνυμος 27 Δεκεμβρίου 2021 - 3:01 μ.μ.\nΤι θα πει ξαναπαντρεύτηκαν;Είχαν χωρίσει; Οι όρκοι του γάμου δίνονται μια φορά και είναι για πάντα.Τι να πει κανείς...Άντε να ζήσετε να δείτε και δισέγγονα...


Σιτηρά: Οι αποδόσεις έως πολύ καλές. Οι τιμές αόρατες και 'ανοιχτές' Eidisis.gr - Η ενημερωτική πύλη του Κιλκίς\nΔευτέρα, 25 Ιανουαρίου 2021, 3:26:12 πμ\nΣυγκεκριμένα, σύμφωνα με πληροφορίες των ΕΙΔΗΣΕΩΝ, στα σκληρά το "στήσιμο" υπολογίζεται στα 250 κιλά, όταν πέρυσι ήταν περίπου στα μισά, ενώ στα μαλακά ξεπερνά και τα 300 κιλά/στρέμμα με ακόμα καλύτερες αποδόσεις στα κριθάρια, όπου καταγράφηκαν αποδόσεις και πέραν των 450 κιλών/στρέμμα.\nΣημειώνουμε ότι αυτές είναι καλές αποδόσεις για το Κιλκίς διότι στους κάμπους της Λάρισας, των Σερρών και του Έβρου με τις ίδιες αποδόσεις θα μοιρολογούσαν.\nΚι εδώ σταματούν τα καλά νέα.\nΔιότι ο καρνάβαλος με την αγορά σιτηρών συνεχίζεται απρόσκοπτος και φέτος. Οι αγρότες πουλάνε με το σύστημα της "ανοιχτής τιμής". Ήγουν: δώσε τη σοδειά σου και θα δούμε τι θα λάβεις σε τρεις τέσσερις μήνες.\nΕιδικά με τα κριθάρια και τα μαλακά δεν έχουν ανακοινωθεί ούτε ενδεικτικές τιμές πέραν όσων καλλιεργούν κριθάρια συνάπτοντας συμβόλαια με εταιρείες. Στις περιπτώσεις αυτές οι συναφθείσες συμφωνίες αναφέρονται σε τιμή 16 λεπτών/κιλό.\nΣτο σκληρό σιτάρι αναφέρονται τιμές 19-20 λεπτών/κιλό , δίδονται προκαταβολές έναντι εξόφλησης όποτε πωληθούν από τον έμπορο ή την εταιρεία και με ένα λόγο συνεχίζεται ένα σκανδαλώδες καθεστώς στην αγορά σίτου με τους παραγωγούς σε ομηρεία.\nΕίτε δεξιά είναι η κυβέρνηση είτε αριστερή.\nΠερισσότερα σε αυτή την κατηγορία: « Αδειοδοτήθηκαν 2 εταιρίες για καλλιέργεια και παραγωγή φαρμακευτικής κάνναβης η μία στο Κιλκίς Υποτροφία σπουδών από την Φάρμα Κουκάκη »


Ιχνηλάτες Ερμιονίδας : ΓΙΩΡΓΟΣ ΓΑΒΡΗΛΟΣ: Όχι στο εργοστάσιο αφαλάτωσης. Ναι σε έργα αξιοποίησης των πηγών Λέρνης και Αμυμώνης.\nΓΙΩΡΓΟΣ ΓΑΒΡΗΛΟΣ: Όχι στο εργοστάσιο αφαλάτωσης. Ναι σε έργα αξιοποίησης των πηγών Λέρνης και Αμυμώνης.\nΑναρτήθηκε από - στις 6:40:00 π.μ.\nΕτικέτες Γιώργος Γαβρήλος


Δύσκολη νύκτα για τους κατοίκους της Κοζάνης και του Βόλου – pes.gr\nHome / Ειδήσεις / Δύσκολη νύκτα για τους κατοίκους της Κοζάνης και του Βόλου\nΔύσκολη νύκτα για τους κατοίκους της Κοζάνης και του Βόλου\nPosted by: Andreas Chondros in Ειδήσεις, Ελλάδα, Επικαιρότητα, Προτεινόμενα 30 Νοεμβρίου 2016\t0 78 Views\nΗ έντονη χιονόπτωση δημιούργησε αρκέτα προβλήματα χθες το βράδυ σε Κοζάνη και Βόλο.\nΧιόνι, αέρα και παγετός στη Κοζάνη…\nΔείτε φωτογραφίες από το kozan.gr και βίντεο\nΤο “αδιαχώρητο” και στο Βόλο!\nΧιονόπτωση και … χιονόστρωση ακόμη και μέσα στην πόλη του Βόλου, κυρίως στις βόρειες συνοικίες επιφύλαξε ο καιρός από σήμερα τα ξημερώματα στη Μαγνησία.\nΣύμφωνα με όσα δήλωσε στο magnesianews.gr η Αντιπεριφερειάρχης Μαγνησίας κα Δωροθέα Κολυνδρίνη «χιόνι έχουμε σε όλο τον ορεινό όγκο του Πηλίου, από Ζαγορά προς Χάνια μέχρι και τον Περιφερειακό του Βόλου. Ωστόσο, όλοι οι δρόμοι είναι ανοικτοί, όμως όσοι κινηθούν στον ορεινό όγκο, χρειάζονται οπωσδήποτε τις αντιολισθητικές (μέσω Χανίων και όχι από Τσαγκαράδα)».\nΣύμφωνα με όσα έγιναν γνωστά, από τις 4 περίπου τα ξημερώματα, η ένταση του χιονιά στη Μαγνησία, έγινε μεγαλύτερη, οπότε και ξεκίνησε πιο δυνατά, να χιονίζει και μέσα στην πόλη.\nΌπως τόνισε η αρμόδια αντιδήμαρχος Καθαριότητας και Πολιτικής Προστασίας κα Βιολέττα Καντόλα, στα όρια του Δ. Βόλου, δεν αντιμετωπίζονται προς το παρόν προβλήματα, ωστόσο ο μηχανισμός, παραμένει σε επιφυλακή.\nΣύμφωνα με την ίδια, έγινε ρίψη αλατόνερου στην Κουκουράβα, ενώ έγινε έλεγχος βατότητας στις οδούς Κ. Καρτάλη και Ιωλκού.\nΒόλος Ελλάδα Κοζάνη χιονιάς χιονόπτωση\t2016-11-30\nTagged with: Βόλος Ελλάδα Κοζάνη χιονιάς χιονόπτωση\nNext: Spiegel: Οι κίνδυνοι που κρύβει το Eurogroup για τον Τσίπρα -Λιτότητα και κάλπες\nΜε 1.348 νέες επιβεβαιωμένες περιπτώσεις και 40 θανάτους


Μαθηματική… εμπλοκή στις αναθέσεις μεγάλων έργων | Η ΚΑΘΗΜΕΡΙΝΗ\nH επόμενη κυβέρνηση θα αναθέσει 15 έως 20 μεγάλα έργα, συνολικού προϋπολογισμού άνω του 1,5 δισ. ευρώ, τα οποία καθυστερούν εξαιτίας της αλλαγής στο καθεστώς δημοπρασιών, με τη μερική κατάργηση του μαθηματικού τύπου. Παρά το γεγονός ότι η ηγεσία του ΥΠΕΧΩΔΕ προχώρησε πρόσφατα στην αποστολή εγκυκλίου με την οποία επαναφέρεται στην ουσία ο μαθηματικός τύπος, οι πρόωρες εκλογές δεν επέτρεψαν να γίνουν οι αναθέσεις που επιδίωκαν οι ισχυροί όμιλοι. Είναι χαρακτηριστικό ότι μέχρι σήμερα έχει ανακοινωθεί η υπογραφή σύμβασης μόνο για ένα από τα δέκα τμήματα των οδικών αξόνων ΠΑΘΕ (Πάτρα – Αθήνα – Θεσσαλονίκη – Εύζωνοι) και Εγνατίας που προκηρύχθηκαν στις αρχές του δευτέρου εξαμήνου του 2003.\nΟι μεγάλες καθυστερήσεις στην επιλογή αναδόχων συνδέονται με την αδυναμία ή την άρνηση των υπηρεσιών του υπουργείου ΠΕΧΩΔΕ να εφαρμόσουν το νέο σύστημα ανάθεσης έργων, όπως επιβλήθηκε από την Ευρωπαϊκή Ενωση και το Συμβούλιο της Επικρατείας (ΣτΕ). Το ΣτΕ, με απόφαση που έλαβε στα μέσα του 2003, επέβαλε την αιτιολόγηση των προσφορών που -με βάση τον μαθηματικό τύπο- θεωρούνται υπερβολικά χαμηλές. H εξέλιξη αυτή δημιούργησε σοβαρά εμπόδια στη «μοιρασιά» που είχαν αποφασίσει οι ισχυροί του κλάδου. Μέχρι σήμερα δεν ανατέθηκε ούτε ένα μεγάλο έργο, με βάση το καθεστώς αιτιολόγησης των χαμηλών προσφορών, ενώ ακόμα και σε περιπτώσεις έργων στις οποίες οι αρμόδιες επιτροπές προχώρησαν σε θετική εισήγηση για ανάθεση, ο διαγωνισμός «πάγωσε».\nΟι μηχανικοί υποστηρίζουν ότι οι ισχυροί κατασκευαστικοί όμιλοι, οι οποίοι διαθέτουν ακόμα μεγάλο ανεκτέλεστο υπόλοιπο υπογεγραμμένων συμβάσεων, προτίμησαν να μην ανατεθεί κανένα έργο με το μοντέλο των αιτιολογήσεων των χαμηλών προσφορών. Απώτερη επιδίωξη, όπως προκύπτει και από την τελευταία εγκύκλιο του ΥΠΕΧΩΔΕ, είναι η διαιώνιση του καθεστώτος του μαθηματικού τύπου, μέσα από τεχνάσματα και περίπλοκες διατυπώσεις ώστε να αποφευχθούν οι «σκόπελοι» του ΣτΕ και της Ευρωπαϊκής Επιτροπής.\nΜε ποιο σύστημα θα γίνουν άραγε οι αναθέσεις στην περίπτωση κυβερνητικής αλλαγής, με δεδομένη την απόφαση της Νέας Δημοκρατίας για κατάργηση του μαθηματικού τύπου; Οι μεγάλοι κατασκευαστικοί όμιλοι και οι περισσότερες εργοληπτικές οργανώσεις συνεχίζουν να αγωνίζονται για τη διατήρηση του σημερινού καθεστώτος, ενώ την ίδια θέση διατύπωσε προχθές από το βήμα της Βουλής και ο πρωθυπουργός K. Σημίτης.\nΟι πολύμηνες καθυστερήσεις στα μεγάλα έργα, με αφορμή τον μαθηματικό τύπο, δεν μεταβάλλουν, πάντως, την εικόνα του σχετικού επιχειρησιακού προγράμματος του Γ΄ Κοινοτικού Πλαισίου Στήριξης (Γ΄ ΚΠΣ) το οποίο εμφανίζει ικανοποιητικούς ρυθμούς απορρόφησης. Ούτως ή άλλως τα προβλήματα του Γ΄ ΚΠΣ εντοπίζονται στις λεγόμενες «άυλες» δράσεις και όχι στα έργα υποδομής.


Πρώτη καταχώρηση: Παρασκευή, 3 Ιουλίου 2020, 17:33\nΤο σχέδιο της κυβέρνησης, για τη νέα σύγχρονη σιδηροδρομική γραμμή της Πάτρας, παρουσίασε ο υπουργός Υποδομών και Μεταφορών, κ. Κώστας Καραμανλής, στο 8ο Περιφερειακό Αναπτυξιακό Συνέδριο στην Πάτρα (Regional Growth Conference 2020), τονίζοντας ότι με τη μερική υπογειοποίηση, σε μήκος άνω των 5 χιλιομέτρων, στον πυκνό αστικό ιστό και τις αναπλάσεις που θα γίνουν, απελευθερώνονται χώροι και η Πάτρα αποδίδεται ξανά στους πολίτες.\nΟ κ. Καραμανλής παρουσίασε, μάλιστα, βίντεο με την απεικόνιση του έργου όταν ολοκληρωθεί, επισημαίνοντας ότι το Υπουργείο έλαβε υπόψη, στον τελικό σχεδιασμό, τα αιτήματα και τις ανησυχίες των κατοίκων.\nΚαταρχάς, επισήμανε, ότι η προηγούμενη κυβέρνηση, ήρθε και έταξε ένα φαραωνικό έργο, που ούτε μπορούσε να υλοποιήσει, ούτε το χρειάζεται πραγματικά η πόλη. Εξήγησε ότι η πλήρης υπογειοποίηση της γραμμής, με τους πανάκριβους σταθμούς μέσα στην πόλη, θα είχε τεράστιες τεχνικές δυσκολίες, υπερβολικά υψηλό κόστος, θα καταργούσε τον Προαστιακό και το κυριότερο, δεν θα μπορούσε ποτέ να χρηματοδοτηθεί από την ΕΕ. «Άρα, πολύ απλά, δεν θα κατασκευαζόταν. Ποτέ», τόνισε ο κ. Καραμανλής.\nΣημείωσε ότι η προηγούμενη κυβέρνηση έταζε κάτι που δεν μπορούσε να κάνει και έλεγε ότι δήθεν το προχωρά, ενώ στην πραγματικότητα δεν είχε ούτε καν μελέτες!\n«Εμείς δεν μπορούμε να κοροϊδεύουμε τον κόσμο… Δεν λειτουργούμε ποτέ με τη λογική «πες ωραία μεγάλα λόγια σήμερα κι άσε τον επόμενο να καθαρίσει»... Γι΄ αυτό και το θέμα μάς απασχόλησε πολύ. Μας βασάνισε στο Υπουργείο. Αναζητήσαμε μια λύση που να μπορεί να γίνει πραγματικότητα και να λύνει τα προβλήματα της πόλης», υπογράμμισε ο κ. Καραμανλής.\nΣημείωσε, ότι η αρχική εκτίμηση του Υπουργείου προέβλεπε μερική υπογειοποίηση, συνολικά γύρω στα 2 χιλιόμετρα. «Θα σας πω κάτι, όμως. Όπως σας είπα ότι μιλώ με ειλικρίνεια στους πολίτες, έτσι εκτιμώ και τους πολίτες που μιλούν με ειλικρίνεια και σοβαρότητα προς εμένα. Άκουσα σοβαρές απόψεις, λοιπόν. Και τα βάλαμε κάτω για να δούμε τι μπορεί πραγματικά να γίνει. Πώς μπορούμε να υπογειοποιήσουμε πολύ μεγαλύτερο μέρος της γραμμής, χωρίς να πάμε σε ανεφάρμοστες προτάσεις» πρόσθεσε και παρουσίασε το ολοκληρωμένο σχέδιο του Υπουργείου Υποδομών και Μεταφορών για «ένα έργο ακριβώς όπως το χρειάζεται η Πάτρα. Που ικανοποιεί 7 βασικές αρχές:\nΟ κ. Καραμανλής πρώτα απ’ όλα, ξεκαθάρισε ότι δεν θα περάσει η σιδηροδρομική γραμμή από κάποιο σημείο που δεν περνάει ήδη. «Πάνω στην ίδια ακριβώς χάραξη θα πατήσουμε. Στην γραμμή που λειτουργεί σήμερα κι από μονή θα γίνει διπλή. Αλλά ένα πολύ μεγάλο μέρος της, από υπέργειο σήμερα θα το κάνουμε υπόγειο», ανέφερε και τόνισε: «Άρα κανείς να μην φοβάται ότι δήθεν ‘‘θα κοπεί στα δύο η πόλη με νέα σιδηροδρομική γραμμή’’... Το αντίθετο. Θα απελευθερώσουμε πολύ μεγάλο μέρος της πόλης από τη σημερινή γραμμή. Και θα το αποκαταστήσουμε με αναπλάσεις σε περίπου 70 στρέμματα».\nΟ κ. Καραμανλής εξήγησε ότι η υπογειοποίηση θα γίνει στο εξής τμήμα: Η κάθοδος θα γίνει πριν την οδό Κανελλοπούλου και η άνοδος στην περιοχή της ακτής Δυμαίων, 5,16 χιλιόμετρα.\n«Μιλάμε δηλαδή πρακτικά για το σύνολο του πυκνού αστικού ιστού της Πάτρας. Επιπλέον, άλλα 1,7 χιλιόμετρα περίπου είναι αθροιστικά οι ράμπες ανόδου και καθόδου. Ενώ τα επιφανειακά τμήματα, συνολικά θα αθροίζουν περίπου 3,8 χιλιόμετρα, εκτός πυκνής αστικής δόμησης», επισήμανε.\nΚανονικά λειτουργεί ο Προαστιακός\nΤόνισε ότι ο Προαστιακός συνεχίζει να λειτουργεί κανονικά, καθώς διατηρούνται και οι 8 υφιστάμενες στάσεις στο μήκος του έργου και 6 από αυτές μετατρέπονται σε υπόγειες, ενώ παράλληλα προστίθεται και μια επιπλέον στάση στο νέο Λιμάνι. Ομοίως διατηρείται και η διασύνδεση με τον Πύργο.\nΣημείωσε, ότι καταργούνται όλες οι επικίνδυνες υφιστάμενες ισόπεδες διαβάσεις και αντικαθίστανται από ανισόπεδες διαβάσεις οχημάτων και δέκα πεζογέφυρες, για απόλυτη ασφάλεια.\n«Και βέβαια, ένα τέτοιο σύγχρονο έργο, δεν θα μπορούσε παρά να έχει ηλεκτροκίνηση σε όλο το μήκος της διπλής γραμμής. Τέλος οι ρυπογόνες ντίζελ αμαξοστοιχίες», προσέθεσε.\nΕπειδή η εικόνα τα λέει καλύτερα, ο κ. Καραμανλής έδειξε ένα διάγραμμα της γραμμής, στο οποίο φαίνεται το τμήμα το οποίο θα είναι υπόγειο, καθώς και τους 9 σταθμούς που προβλέπονται. Η κατάληξη θα είναι στο νέο λιμάνι, όπου θα κατασκευαστεί και μια εξολοκλήρου νέα τερματική στάση.\nΟ εκτιμώμενος προϋπολογισμός δημοπράτησης του έργου είναι περίπου 514 εκατομμύρια, συμπεριλαμβανομένου του ΦΠΑ.\nΗ εκκίνηση του διαγωνισμού προσδιορίζεται στο β εξάμηνο του 2021.\nΈκκληση στους τοπικούς φορείς να στηρίξουν το σχέδιο\n«Εμείς δεν είμαστε ‘‘πολιτικοί αγιοβασίληδες’’, που για όλους έχουν ένα δώρο… Δεν πιστεύουμε στα μεγάλα λόγια και στον λαϊκισμό των δήθεν εύκολων λύσεων. Η ιστορία έχει διδάξει ότι όσοι τα βλέπουν όλα εύκολα και λένε πολλά, στο τέλος δεν κάνουν απολύτως τίποτα. Λαϊκισμός είναι να υπόσχεσαι τα πάντα. Υπεύθυνη πολιτική είναι να κάνεις όσα πραγματικά μπορούν να γίνουν», τόνισε ο κ. Καραμανλής.\n«Και για να είμαι δίκαιος, να πω και το εξής: Μπορεί ο λαϊκισμός να χαρακτηρίζει τον ΣΥΡΙΖΑ, αλλά η αλήθεια είναι ότι δεν υπάρχει μόνο στον ΣΥΡΙΖΑ. Συναντάται και σε άλλες παρατάξεις. Γιατί έχει γλύκα… Όμως η δική μας επιλογή είναι να μην υποκύψουμε στις σειρήνες του», πρόσθεσε.\n«Δεν ήρθα, λοιπόν, εδώ για να σας τάξω. Δεν ήρθα εδώ για να σας χαϊδέψω τα αυτιά. Ούτε, πολύ περισσότερο, για να υποσχεθώ πράγματα που δεν γίνονται. Το πιο εύκολο θα ήταν να συνεχίσω αδιέξοδες δημοφιλείς επιλογές και μετά να πω ότι φταίνε οι άλλοι… Δεν ήρθα, όμως, ούτε για να φανώ δογματικός κι αμετακίνητος» , είπε και συνέχισε:\n«Ήρθα για να σας πω την αλήθεια. Για να σας παρουσιάσω πράγματα που γίνονται και που μπορούν πραγματικά να λύσουν τα προβλήματα της πόλης. Για να σας δείξω το σεβασμό μου, τον σεβασμό όλων μας στην κυβέρνηση Μητσοτάκη, γιατί η Πάτρα περίμενε πολύ. Και ήρθε η ώρα να δει έργα».\nΤελευταία ενημέρωση: Παρασκευή, 3 Ιουλίου 2020, 17:55


Μετάλλαξη Δέλτα: Η πιο μεταδοτική και πιο επικίνδυνη μέχρι τώρα - Όλα όσα... | Υγεία Ειδήσεις\nΟι προβλέψειςδείχνουν πως το 90% των νέων λοιμώξεων μέσα στο καλοκαίρι θα είναι η παραλλαγή Δέλτα.\nΓΡΑΦΕΙ: ΒΙΚΥ ΚΟΥΡΛΙΜΠΙΝΗ published 29 Ιουν. 21 (07:34)\nΗ νέα μετάλλαξη Δέλτα είναι μέχρι στιγμής η πιο μεταδοτική από όλες τις εκδοχές του κορονοϊού. Είναι χαρακτηριστικό πως ήδη έχει επεκταθεί σε περισσότερες από 92 χώρες, ενώ προβλέπεται ότι θα αποτελεί το επικρατών στέλεχος μέχρι το τέλος του καλοκαιριού παγκοσμίως. Στη χώρα μας έχουν καταγραφεί μέχρι σήμερα επισήμως 29 κρούσματα.\nΟι προβλέψεις μάλιστα δείχνουν πως το 90% των νέων λοιμώξεων μέσα στο καλοκαίρι θα είναι η παραλλαγή Δέλτα. Το χαρακτηριστικό του ιού με τη μετάλλαξη, είναι η υψηλή μεταδοτικότητα, που φτάνει μέχρι και 50%-70% πιο πάνω σε σχέση με τη μεταδοτικότητα του βρετανικού στελέχους, που είναι με τη σειρά του 50% πιο μεταδοτικό από το αρχικό στέλεχος της Ουχάν.\n"Η διασπορά του ιού με τη μετάλλαξη Δέλτα θα αφορά, όπως φαίνεται από τα μέχρι σήμερα δεδομένα, κυρίως ανεμβολίαστους, ανοσοκατασταλμένους και τα παιδιά τα οποία δεν έχουν εμβολιαστεί", σημείωσε η καθηγήτρια Παιδιατρικής και πρόεδρος της Εθνικής Επιτροπής Εμβολιασμών Μαρία Θεοδωρίδου κατά τη χθεσινή ενημέρωση.\nΟ εμβολιασμός με δύο δόσεις των εμβολίων Pfizer και AstraZeneca έναντι της σοβαρής νόσου είναι σε επίπεδο 96% για το εμβόλιο Pfizer και 92% για το AstraZeneca, όπως επισημαίνουν οι ειδικοί. Ανάλογα ποσοστά αναμένεται να έχουν και τα εμβόλια της ανάλογης τεχνολογίας, είτε της Moderna, είτε Johnson & Johnson.\nΣτον αντίποδα, η προστασία μετά από μία δόση εμβολίου δεν ξεπερνά το 30%.\nΌπως εξήγησε πάντως η κ. Θεοδωρίδου, η εμφάνιση επιδημικής έξαρσης, έστω μικρής, στο Ισραήλ, σε ανεμβολίαστους ενήλικες, δείχνει πως το ποσοστό ανοσίας του 60% που έχει επιτευχθεί σε αυτή τη χώρα- πρότυπο εμβολιασμού, δεν είναι επαρκές για την προστασία από την ινδική μετάλλαξη του ιού.\n"Άρα η Δέλτα μετάλλαξη έχει υψώσει ακόμη περισσότερο το τείχος που χρειάζεται για την ανοσία και υπολογίζεται από επιστήμονες ότι ξεπερνά το 80%", είπε η πρόεδρος της επιτροπής εμβολιασμών.\nΣημειώνεται όμως, ότι στο Ηνωμένο Βασίλειο, παρά το μεγάλο αριθμό των περιπτώσεων, των κρουσμάτων που έχουν παρατηρηθεί, δεν αυξήθηκαν οι περιπτώσεις βαριάς νόσησης.\nΌσοι έχουν ήδη νοσήσει, φαίνεται πως παρότι τα επίπεδα των αντισωμάτων είναι χαμηλότερα σε σχέση με τα επίπεδα των αντισωμάτων που επιτυγχάνονται με τα εμβόλια, η προστασία είναι και ευρεία και ικανή να αποτρέψει τη λοίμωξη. Αν υπάρχει ένα διάστημα μεγάλο από τη φυσική νόσηση τα αντισώματα πάλι είναι αρκετά για να αποφευχθεί η σοβαρή λοίμωξη.\nΣε πειραματική φάση είναι η παρασκευή εμβολίων με υβριδική πρωτεΐνη ακίδα. Είναι τμήματα ουσιαστικά πρωτεΐνης από διαφορετικούς ιούς που θα χρησιμοποιηθούν σε αυτό το εμβόλιο, που θα προσφέρει μία ευρεία ανοσία έναντι όλων των κορονοϊών. "Και έτσι υπάρχει η προοπτική της δυνατότητας αποτροπής μελλοντικών επιδημιών" υπογράμμισε η κ. Θεοδωρίδου.


Κωδικός προϊόντος 9789604712090\nΆραγε το είδωλό μας αποτελεί πάντα το πιστό μας αντίγραφο; Μήπως υπάρχουν στιγμές που επαναστατεί με μορφασμούς και σκιρτήματα, κι εμείς απλώς πιστεύουμε πως είναι κάποιο σκέρτσο του καθρέφτη μας; Πόσες φορές κιοτέψαμε σαν το κοιτάξαμε στα μάτια και ρίξαμε το βλέμμα μας αλλού; Ο Κωνσταντίνος, συγγραφέας επί χρόνια, έμαθε να βουτά την πένα του στο μελανοδοχείο των Θεών και των Δαιμόνων. Για όλους φαντάζει παρανοϊκός. Αυτός όμως αρνείται να κρίνει και να ερμηνεύσει τα συμβάντα της ζωής. Μ’ ένα γερό μακροβούτι στα κατάβαθα της συνείδησής του, απολαμβάνει τον έρωτα, το πάθος, την περιπέτεια, τη γνώση και τα καμώματα της μοίρας. Βιώνει την ευτυχία και την τραγωδία σαν αδελφές που εναγκαλίζονται καθημερινά στο ταξιδιάρικο μυαλό του. Μια νύχτα απιστεί απέναντι στο είδωλό του και το εγκαταλείπει. Η φυγή απ’ τη συμβιβασμένη ζωή του φαντάζει ως η μόνη λύση. Επιλέγει τη Ρωσία των τσάρων. Περιπλανιέται στις παγωμένες στέπες της, στα χιονισμένα τοπία της Σιβηρίας, αγαπά, αγαπιέται, βασανίζεται, δικάζεται, φυλακίζεται, ονειρεύεται και μια μέρα απελευθερώνεται. Τότε επανασυνδέεται με το είδωλό του και δίχως ενοχές χρωματίζει την απιστία του απέναντί του…


Οι καλύτερες εφαρμογές καιρού για κινητά και tablet Android - Τεχνικός Υπολογιστών και Δικτύων\nΔημοσιεύτηκε στισ 28 Ιανουαρίου 2022 28 Ιανουαρίου 2022 από admin\nΟι καλύτερες εφαρμογές καιρού για κινητά και tablet Android\nΣήμερα έχουμε στα χέρια μας τη δυνατότητα μερικές από τις καλύτερες εφαρμογές καιρού μέσω του κινητού μας, και έτσι ξέρετε αν θα βρέξει ή θα χιονίσει αυτές τις ημέρες που η κακοκαιρία είναι επίκαιρη.\nΑυτός είναι ο λόγος πρόκειται να δείξουμε τις καλύτερες εφαρμογές για να γνωρίζουμε όλα τα μετεωρολογικά γεγονότα που συμβαίνουν στην περιοχή μας ή να γνωρίζουμε αν αυτή η εβδομάδα θα είναι αρκετά ζεστή η θα πρέπει να ντυθούμε κρεμύδια για να παίξουμε χιονιές!\nΠοια είναι η καλύτερη εφαρμογή καιρού;\nΜετά την ανάλυση των εφαρμογών που παρουσιάζουμε παρακάτω, επαληθεύσαμε ως την καλύτερη εφαρμογή καιρού το AccuWeather, τόσο για Android όσο και για iOS (από προεπιλογή). Ο λόγος είναι ότι είναι μια πολύ διαισθητική εφαρμογή, με μοντέρνα διεπαφή και πολύ αξιόπιστα δεδομένα καιρού.\nΩστόσο, εάν θέλετε να συνεχίσετε μπορείτε να δείτε ποιες άλλες εφαρμογές καιρού έχουμε ετοιμάσει για εσάς\nTo Weather Today είναι από τις καλύτερες εφαρμογές καιρού που διαθέτουμε σε κινητό Android και χάρη στην εμπειρία του με την πάροδο των ετών, ήταν σε θέση, και είναι, να παρέχει εξαιρετική εμπειρία χρήστη. Βρίσκεται ακριβώς στη διεπαφή του όπου μπορούμε να βρούμε τις περισσότερες λεπτομέρειες, καθώς όλα τα σημαντικά δεδομένα που προσφέρει εμφανίζονται με τον καλύτερο δυνατό τρόπο από ένα κινητό.\nΔιαθέτει ένα σκοτεινό θέμα, αλλά και ένα μοντέρνο. Το Weather Today προσφέρει 24-ωρες προβλέψεις, δείκτη ποιότητας αέρα και υπεριώδεις ακτίνες και άλλές όπως τρέχουσα θερμοκρασία, υγρασία, σημείο δρόσου, πίεση αέρα, ταχύτητα και κατεύθυνση ανέμου. Μια δωρεάν εφαρμογή που είναι από τις καλύτερες.\nWeather Today – Δεδομένα που παρέχονται από την AEMET\nΦέτος μια άλλη από τις καλύτερες εφαρμογές καιρού που έχουμε στο κινητό έχει ενημερωθεί και τονίζοντας το οπτικό στυλ και το σχεδιασμό; μια παραμελημένη πτυχή εδώ και χρόνια, δεδομένου ότι έχουμε μια εφαρμογή που έχει επικεντρωθεί πάντα στην παροχή των πιο ακριβών δυνατών δεδομένων για να είναι σχεδόν ο “καιρός” από το κινητό μας.\nΜεταξύ όλων των χαρακτηριστικών του μπορούμε να δώσουμε έμφαση στο «MinuteCast», μια λειτουργία που μας επιτρέπει να γνωρίζουμε την πρόγνωση καιρού μέχρι το λεπτό. μία που ονομάζεται Hyperlocal πρόβλεψη και ότι το Dark Sky ήταν από τα καλύτερα (αν και δεν το έχουμε πλέον στο Android όταν αγοράστηκε από την Apple).\nΑν ψάχνετε για μια εφαρμογή με αυτό το είδος πρόβλεψης σας προτείνουμε το AccuWeather, και εάν η Apple έχει αποκτήσει αυτήν την εφαρμογή Dark Sky, ήταν για αυτό το λόγο, καθώς προσφέρει τις καλύτερες πληροφορίες για τον καιρό ανά περιοχή.\nΟ καιρός Google συμπεριλαμβάνεται στο λειτουργικό σύστημα Android από προεπιλογή είναι μια ολοκληρωμένη εφαρμογή πρόγνωσης καιρού, Στην κεντρική οθόνη της συσκευής, στις ειδοποιήσεις θα βρούμε μια που αναφέρει τον καιρό, τη θερμοκρασία και πολλά άλλα. Περισσότερο από αρκετή για πολλούς που δεν αναζητούν διάφορα gadget και θέλουν να επικεντρωθούν σε τίποτα περισσότερο από κάποιες βασικές πληροφορίες, όπως το να γνωρίζουμε αν βρέχει, ο ουρανός είναι συννεφιασμένος ή ο ήλιος είναι λαμπερός.\nΑν θέλουμε ήδη να μάθουμε περισσότερα, Η Google προσφέρει επίσης από την ίδια ειδοποίηση, όπως και από την εφαρμογή Google, τη δυνατότητα ολοκληρωμένης εμπειρίας πρόγνωσης καιρού για ώρες, ημέρες ή εβδομάδες.\nΕνα πολύ καλό widget, ώστε από την επιφάνεια εργασίας να μπορούμε να γνωρίζουμε όλες τις λεπτομέρειες και να μην χρειάζεται να ανοίξουμε την εφαρμογή για να γνωρίζουμε τον καιρό από το κινητό μας.\nΆλλη μία από τις καλύτερες εφαρμογές που είχαμε ποτέ στο Android και μέσω των εικονιδίων του μας ενημερώνει επαρκώς για τον καιρό και αν θα βρέξει το απόγευμα. Όπως και το Google, το φόντο της εφαρμογής μας λέει γρήγορα πώς είναι ο καιρός με έναν λαμπερό ήλιο ή εκείνα τα σύννεφα που κρύβουν τον ουρανό.\nΦυσικά, έχει όλες αυτές τις επιλογές που βρίσκουμε σε αυτούς τους τύπους εφαρμογών όπως πρόγνωση καιρού, Live radar, σοβαρές προειδοποιήσεις καιρού ή κάθε είδους προβλέψεις. Το Live Radar προσφέρει τη δυνατότητα χρήσης έως και 25 διαφορετικών επιπέδων πληροφοριών, ώστε να μπορείτε να πάρετε μια καλύτερη ιδέα για το γιατί αυτή είναι μία από τις εφαρμογές με τις καλύτερες κριτικές στο Google Play Store.\nΕπισημαίνουμε επίσης τα 10 widgets του για να εξατομικεύσετε την επιφάνεια εργασίας με αυτό το ειδικό που μας δείχνει καθημερινά την πρόγνωση καιρού.\nΔεν είναι διαθέσιμη σε όλες τις συσκευές\nΠρογραμματιστής: Εφαρμογές OneLouder\nOverdrop – Weather & Radar\nΜία από τις νέες εφαρμογές καιρού στο Play Store αλλά αυτό δεν σημαίνει ότι έχει αρκετή ποιότητα για να είναι δίπλα σε κορυφαίες εφαρμογές όπως αυτές που αναφέρονται στην παρούσα παράγραφο. Ένα από τα μεγαλύτερα πλεονεκτήματά του, εκτός από τον εξαιρετικό τρόπο κατανόησης της διεπαφής μιας εφαρμογής, είναι η δυνατότητα χρήσης διαφορετικών παρόχων όπως το Accuweather, το WeatherBit ή ακόμη και το Dark Sky.\nΧαρακτηρίζεται από αναφορά στις καιρικές πληροφορίες από το κινητό μας σε πραγματικό χρόνο, μια πρόβλεψη 24 ωρών, πρόβλεψη επτά ημερών, σοβαρές ειδοποιήσεις καιρού, έξι θέματα, διάφορα widget και πολλά άλλα. Μια πολύ ολοκληρωμένη εφαρμογή για σύντομο χρονικό διάστημα που φτάνει τις περισσότερες από 7.000 κριτικές με εξαιρετική μέση βαθμολογία.\nΜπορούμε επίσης να πούμε ότι είναι μία από τις εφαρμογές με τα καλύτερα widget χρόνου, οπότε αν ψάχνετε για έναν για αυτόν τον σκοπό, μην καθυστερείτε να το εγκαταστήσετε επειδή το έχετε δωρεάν.\nΆλλη μία από τις ειδικές σε αυτήν την κατηγορία εφαρμογές καιρού και μπορεί να καυχηθεί για περισσότερες από 2 εκατομμύρια κριτικές στο Google Play Store. Καλύπτει όλες τις βασικές πτυχές που αναζητούμε σε μια εφαρμογή αυτού του τύπου, συμπεριλαμβανομένων της τρέχουσας θερμοκρασίας, των προβλέψεων, των σοβαρών προειδοποιήσεων καιρού, του ραντάρ, των προειδοποιήσεων αστραπής, των ειδοποιήσεων γύρης και ακόμη και των ειδήσεων που σχετίζονται με τον καιρό.\nΔηλαδή, έχουμε μια πολύ ολοκληρωμένη εφαρμογή που πρέπει να δοκιμάσετε οπωσδήποτε. Ένα άλλο από τα σημαντικότερα σημεία του είναι η διεπαφή για δικής σας παραμετροποίηση και μια σειρά από widget για την επιφάνεια εργασίας.\nΑλλη λειτουργία είναι η πρόγνωση για τρέξιμο. Δηλαδή, θα σας επιτρέψει να γνωρίζετε εάν είστε στην καλύτερη ώρα της ημέρας για να τρέξετε λόγω περιστάσεων όπως ο ίδιος ο καιρός, η ποιότητα του αέρα ή η ταχύτητα του ανέμου στην περιοχή όπου θα κάνετε τη διαδρομή σας.\nΚαιρός – The Weather Channel\nΠρογραμματιστής: The Weather Channel\nΑπο τις πιο όμορφες εφαρμογές καιρού που έχουμε δει ποτέ στο Android χάρη σε αυτά τα όμορφα υπόβαθρα και τη διεπαφή που χρησιμοποιεί μια ελαφριά γραμματοσειρά και αυτές τις μινιμαλιστικές πινελιές στα εικονίδια. Το Yahoo Weather εξακολουθεί να είναι μια από τις καλύτερες εφαρμογές καιρού για το κινητό μας Android.\nΈχει όλα αυτά τα βασικά, όπως θερμοκρασία ημέρας, live radar, σοβαρές ειδοποιήσεις για τον καιρό, ακόμη και τη δυνατότητα παρακολούθησης σε 20 πόλεις που έχουμε διαμορφώσει. Δηλαδή, εάν έχετε το αφεντικό που ζει στο Αθήνα, τον σύντροφό σας στη Αίγινα και εσείς στη Θεσσαλονίκη, θα είστε σε θέση να γνωρίζετε ανά πάσα στιγμή τη θερμοκρασία σε κάθε μέρος.\nΕχει επίσης την δυνατότητα να κατεβάζει ταπετσαρίες (wallpapers) από το flickr, ώστε να μπορείτε να καταλάβετε καλύτερα γιατί την αντιμετωπίζουμε ως μια από τις πιο όμορφες εφαρμογές για να γνωρίζουμε την κατάσταση του καιρού της πόλης μας η οποιαδήποτε άλλης πόλης. Το μόνο μειονέκτημα είναι ότι έχει διαφήμισεις ως δωρεάν εφαρμογή.\nΡαντάρ Storm του Weather Channel\nΚαι πιθανώς αυτή είναι η πιο ειδική εφαρμογή για προειδοποίηση μετεωρολογικών γεγονότων, όπως πυκνή ομίχλη, αστραπές ή δυνατός άνεμος, είναι ακριβώς ένα που ξεκίνησε από το Weather Channel και ονομάζεται Storm Radar.\nΑυτή η ειδική εφαρμογή που πρέπει να έχετε για ανεμοστρόβιλους, τροπικές καταιγίδες ή τυφώνες. Ανάμεσα σε μερικά από τα καλύτερα χαρακτηριστικά του θα βρείτε τα 20 επίπεδα προσαρμογής, προβλέψεις όλων των ειδών, τρέχουσες θερμοκρασίες και πολλά άλλα. Μια εξαιρετική εφαρμογή που μπορεί να εγκατασταθεί και μόνη της και που προβάλλει ακόμη και το Weather Channel.\nΡαντάρ Storm: Χάρτης καιρού\nΚαιρός από το WeatherBug\nΚαι τελειώνουμε αυτήν τη λίστα με WeatherBug, μια ακόμα από τις ειδικές εφαρμογές καιρού σε αυτήν την κατηγορία. Ως εκ τούτου, έχει πάνω από 1 εκατομμύριο θετικές κριτικές στο Google Play Store.\nΠεριλαμβάνει προβλέψεις, ραντάρ, τρέχουσα θερμοκρασία, σοβαρές προειδοποιήσεις καιρού, 18 διαφορετικοί χάρτες καιρού, ένα σύστημα ειδοποίησης αστραπής, συνθήκες κυκλοφορίας και άλλα. Φυσικά, αν θέλουμε να χρησιμοποιήσουμε τα widget του, πρέπει να τα εγκαταστήσουμε μέσω ξεχωριστής λήψης.\nΗ δωρεάν έκδοση, δεδομένου ότι υπάρχει μια premium, είναι κάτι παραπάνω από αρκετό για την καθημερινή μας μέρα.\nαυτά είναι οι καλύτερες εφαρμογές καιρού για το κινητό σας και με τις οποίες μπορείτε να ενήμερος για όλα όσα συμβαίνουν από τους ουρανούς και εκείνα τα μετεωρολογικά γεγονότα που μερικές φορές μας βάζουν σε διαφορετικές θέσεις.\nΓνωρίζουμε ήδη ότι η πληροφορία είναι δύναμη.\nΚατηγορίεςAndroid, Ασφάλεια ΕτικέτεςAndroid, εφαρμογές, Καιρός, Κινητό\nΠροηγούμενο άρθροΠροηγούμενη Η Apple αποκάλυψε δέκα «κόλπα» που πρέπει να ξέρει κάθε κάτοχος iPhone\nΕπόμενο άρθροΕπόμενο Προσοχή: Αποστολή phishing emails που οι αποστολείς υποδύονται Ελληνικές Τράπεζες


Πάνος Λουκάκος στην «Κ»: Λάθη και παραμάγαζα σαμποτάρουν το ελληνικό σινεμά | Η ΚΑΘΗΜΕΡΙΝΗ\nΠάνος Λουκάκος στην «Κ»: Λάθη και παραμάγαζα σαμποτάρουν το ελληνικό σινεμά\n«Είχαμε ξεκινήσει να “στρώνουμε» το Κέντρο», λέει ο παραιτηθείς, μαζί με σύσσωμο το Δ.Σ. του ΕΚΚ, Πάνος Λουκάκος.\n24.09.2020 • 18:10\nΜετά και την παραίτηση σύσσωμου του Δ.Σ. του Ελληνικού Κέντρου Κινηματογράφου (ΕΚΚ), η κοινότητα του σινεμά είναι τις τελευταίες μέρες ανάστατη. Θα ήταν, μάλιστα, ακριβέστερο να πούμε τους τελευταίους μήνες, αφού τόσο είναι το διάστημα (από τον περασμένο Απρίλιο) που έχει περάσει από την ανακοίνωση του ειδικού προγράμματος ύψους 2,8 εκατ. ευρώ του ΥΠΠΟΑ με σκοπό τη στήριξη της εγχώριας κινηματογραφίας. Δίχως να έχει εκταμιευθεί μέχρι σήμερα ούτε ένα ευρώ, με τους επαγγελματίες του κλάδου απελπισμένους και τη νομική κάλυψη του όλου εγχειρήματος εν αμφιβόλω, ο τέως (πλέον) πρόεδρος, Πάνος Λουκάκος, απαντά στις ερωτήσεις της «Κ» σχετικά με το περίφημο πρόγραμμα αλλά και τη θητεία του συνολικά.\n– Γιατί δεν εκταμιεύθηκαν τα πρώτα χρήματα (2.500 ευρώ ανά σχέδιο) μετά τη λήξη της Α΄ Φάσης του προγράμματος;\n– Τα χρήματα έφθασαν στο Κέντρο στις 20/9 και βρίσκονται όλα εκεί. Ηδη από την Α΄ Φάση είχαμε καταγγελίες στη Δικαιοσύνη από συγκεκριμένα μέρη της κινηματογραφικής κοινότητας για αδιαφάνεια, σκοτεινούς χειρισμούς κ.λπ. Αυτά από μόνα τους μπορούν να οδηγήσουν σε νομικά προβλήματα όποιον υπογράψει να φύγουν χρήματα.\n– Υπήρξαν τελικά παρανομίες, λάθη και αδικίες κατά τη διεκπεραίωση του προγράμματος, όπως σας κατηγόρησαν κατ’ επανάληψιν σωματεία και μέλη της κινηματογραφικής κοινότητας;\n– Αρχικά είχαμε ορίσει έμμισθες τριμελείς επιτροπές εκτός ΕΚΚ, στη συνέχεια, ωστόσο, λάβαμε από το υπουργείο Πολιτισμού έγγραφο σύμφωνα με το οποίο κάτι τέτοιο είναι παράνομο δίχως Προεδρικό Διάταγμα. Για να μη χαθεί πολύτιμος χρόνος –η πρώτη φάση έπρεπε να ολοκληρωθεί εντός ενός μήνα– αναθέσαμε σε αξιόλογα στελέχη του ΕΚΚ και του Φεστιβάλ Θεσσαλονίκης τη δουλειά αμισθί. Δεν ανακοινώσαμε εξαρχής τα ονόματά τους, προφανώς για να μη δεχθούν πιέσεις – ούτε νομικά ήταν απαραίτητο κάτι τέτοιο. Οταν κάτι σχεδιάζεται και υλοποιείται σε τόσο σύντομο χρονικό διάστημα και με συνθήκες πανδημίας, είναι απίθανο να μη γίνουν λάθη. Κάποια από αυτά διορθώθηκαν από το ίδιο το Δ.Σ., όμως και τότε κατηγορηθήκαμε για παρεμβάσεις, παρότι εκ του νόμου εμείς έχουμε την τελική ευθύνη των εγκρίσεων. Επίσης, όταν κάποιοι κρίνουν τη δουλειά κάποιων άλλων, προφανώς αυτό γίνεται και με υποκειμενικά κριτήρια. Δεν αποκλείονται οι αδικίες. Ποτέ, όμως, δεν είχαμε παρέμβαση από το υπουργείο υπέρ ή κατά κάποιου υποψηφίου, παρόλο που και εκείνοι και εμείς δεχόμασταν πιέσεις. Αντιθέτως, είχαμε καλή συνεννόηση και συμφωνία στα περισσότερα ζητήματα.\n– Ακολούθως, ωστόσο, ήρθε η Β΄ Φάση του προγράμματος, η οποία τελικά σας οδήγησε και στην παραίτηση.\n– Το ΥΠΠΟ προσέθεσε τα επιπλέον 100 σχέδια σε μια προσπάθεια να ικανοποιήσει εκείνους που αντιδρούσαν, να ρίξει τους τόνους, και εμείς αρχικά δεχθήκαμε ότι αυτή ήταν, ίσως, η λύση. Τελικά, όμως, συνέβη το αντίθετο· υπήρξαν ακόμα πιο σκληρές αντιδράσεις από τα σωματεία και νέες καταγγελίες στη Δικαιοσύνη. Τότε πήραμε τη γνωμοδότηση του νομικού συμβούλου του ΕΚΚ, ο οποίος μας είπε ότι, εν πολλοίς, οι καταγγέλλοντες είχαν δίκιο, διότι η νέα ρύθμιση άλλαζε τους όρους του διαγωνισμού, την ευθύνη του οποίου έχει εκείνος που τον εκτελεί, δηλαδή το ΕΚΚ. Μιλάμε για αδίκημα απιστίας, το οποίο συνιστά κακούργημα, οπότε φυσικά και δεν δεχθήκαμε να προχωρήσουμε.\n– Τι αποκομίσατε από τη συγκεκριμένη εμπειρία, αλλά και τη θητεία σας γενικά στο ΕΚΚ;\n– Το γεγονός ότι ο νόμος περί κινηματογράφου και ο ρόλος του ΕΚΚ είναι τελείως προβληματικοί. Τα πράγματα στο διεθνές τοπίο έχουν αλλάξει δραματικά, με τις διαδικτυακές πλατφόρμες, τις νέες εφαρμογές· διαμορφώνεται ένα καινούργιο παγκόσμιο πλαίσιο και εμείς το κοιτάζουμε από τον μικρόκοσμό μας. Παράγουμε ταινίες που δεν βρίσκουν καν διανομή. Κατά τη γνώμη μου, το ΕΚΚ πρέπει να έχει μορφή Α.Ε., όπως το ΕΚΟΜΕ, με κύριο μέτοχο, βεβαίως, το Δημόσιο, πρόεδρο και διευθύνοντα σύμβουλο, όχι τη δυαρχία που έχουμε τώρα με το Δ.Σ. και τον γενικό διευθυντή. Στο ΥΠΠΟ έχει συγκροτηθεί από τον Αύγουστο νομοπαρασκευαστική επιτροπή προκειμένου να ετοιμαστεί καινούργιος νόμος για το σινεμά. Υποτίθεται πως το πόρισμά της θα έβγαινε μέχρι το τέλος Σεπτεμβρίου, πλην όμως έχουμε 23/9 και η επιτροπή δεν έχει κάνει ούτε μία συνεδρίαση.\n– Πολλά μέλη της κινηματογραφικής κοινότητας ισχυρίζονται πως κατά τη θητεία σας «έτρεξαν» ελάχιστα πράγματα στο ΕΚΚ.\n– Είχαμε ξεκινήσει να «στρώνουμε» το Κέντρο, κινήσαμε δια-δικασίες εσωτερικών ελέγχων, προσπαθήσαμε να αλλάξουμε τον τρόπο λειτουργίας των Διευθύνσεων. Επίσης, στη θητεία μας εκκαθαρίστηκαν περίπου 700 σχέδια ταινιών από τα έτη 2016-2018. Υπάρχει όντως ένα μη εκκαθαρισμένο κομμάτι του 2018-19, το οποίο είναι έτοιμο να προχωρήσει με την επόμενη διοίκηση.\n– Ποια είναι τα κακώς κείμενα μέσα στο ΕΚΚ;\n– Το ΕΚΚ βρίσκεται σε κατάσταση ημιδιάλυσης. Το βασικό πρόβλημα είναι πως οι τέσσερις Διευθύνσεις του λειτουργούν σαν μικρομάγαζα, θέλουν να υπάρχουν σαν αυτόνομα κομμάτια, με τους δικούς τους προϋπολογισμούς κ.ο.κ. Εμείς αυτό το πολεμήσαμε και για αυτόν τον λόγο υπήρχε υπονόμευση του Δ.Σ. και εκ των έσω.\n– Εκτός του νόμου, τι άλλο θεωρείτε ότι πρέπει να γίνει για να προχωρήσουμε, κινηματογραφικά, στο μέλλον;\n– Ενα βασικό πράγμα είναι η συνεργασία μεταξύ υπουργείου και φορέων. Αυτή τη στιγμή έχουμε το ΕΚΚ, το ΕΚΟΜΕ, την ΕΡΤ και τον ΕΟΤ που εμπλέκονται με την κινηματογραφία και καθένας κάνει ό,τι θέλει, χωρίς κεντρικό συντονισμό και με δημόσιο χρήμα. Πριν κάποιο διάστημα, το ΕΚΚ και το ΕΚΟΜΕ συμμετείχαν σε μια έκθεση κινηματογραφίας στο Λονδίνο, με ξεχωριστά περίπτερα και ξεχωριστές συνεντεύξεις Τύπου – παρουσιάσεις, στις οποίες καλούσαν τον κόσμο να έρθει να γυρίσει ταινίες στην Ελλάδα. Και οι ξένοι, φυσικά, γελούσαν.\nΜέγαρο Μουσικής: Νέο πρόγραμμα, διεθνές και εγχώριο\nΕνα ποτάμι «ανθρωπιάς» στο ΕΜΣΤ


Επαγγελματικοί φούρνοι Υγραερίου αρτοποιίας ζαχαροπλαστικής omega one Επαγγελματικοί φούρνοι αερίου κυκλοθερμικοί ατμού αρτοποιίαςomega one Επαγγελματικός φούρνος αερόθερμος ψωμιού, Επαγγελματικοί φούρνοι αρτοποιιας, Επαγγελματικοί Φούρνοι αερΊου κυκλοθερμικοΊ ζαχαροπλαστικής, Επαγγελματικοί φούρνοι υγραερίου με ατμό σφολιατοειδών,\nΣυνεργαζόμαστε με τα μεγαλύτερα εργοστάσια της Ευρώπης, εισάγουμε και διαθέτουμε στην αγορά άριστης ποιότητας Φούρνους Αερίου. Είμαστε υπερήφανοι για την ποιότητα μας, και το εξαιρετικό επίπεδο εξυπηρέτησης των πελατών μας με ταχεία και αποτελεσματική ανταπόκριση στις ανάγκες του πελάτη. Διασφαλίζουμε τον πελάτη έχοντας τακτική επαφή, και παρέχοντας ένα απαράμιλλο επίπεδο υπηρεσιών γεγονός που μας βοηθά να οικοδομήσουμε ισχυρές εταιρικές σχέσεις εργασίας. Μελετάμε, σχεδιάζουμε, εισάγουμε και κατασκευάζουμε για το επαγγελματικό σας χώρο μηχανήματα σε χαμηλές τιμές υψηλής τεχνολογίας\nMore on ΑΕΡΙΟΥ Φούρνοι ΑΡΤΟΠΟΙΪΑΣ Primax ▼\nΕξασφαλίζουν τα καλύτερα ποιοτικά αποτελέσματα για συνταγές αρτοποιίας και ζαχαροπλαστικής.\nΦούρνοι Αερίου ΑΡΤΟΠΟΙΕΙΑΣ-ΖΑΧΑΡΟΠΛΑΣΤΙΚΗΣ Plus Bakery


ΣΦΜΦΙΚ: Σάββατα με τους επιστήμονες στο ΜΦΙΚ "Φυσικά Φαινόμενα και Καταστροφές. Μπορούμε να τις αντιμετωπίσουμε?"\nSubject: ΣΦΜΦΙΚ: Σάββατα με τους επιστήμονες στο ΜΦΙΚ "Φυσικά Φαινόμενα και Καταστροφές. Μπορούμε να τις αντιμετωπίσουμε?"\nDate: Thu, 5 Jan 2017 11:26:36 +0200\nΘΕΜΑ: ΣΦΜΦΙΚ: Σάββατα με τους επιστήμονες στο ΜΦΙΚ "Φυσικά Φαινόμενα και Καταστροφές. Μπορούμε να τις αντιμετωπίσουμε?"\nΑΠΟΣΤΟΛΕΑΣ: Charalampos Fassoulas [mailto:fassoulas@xxxxxxxxxxx]\nΣάββατο 7 Ιανουαρίου 2017:\n«Φυσικά φαινόμενα και καταστροφές. Μπορούμε να τις αντιμετωπίσουμε;»\nΕίναι η φύση καταστροφική;\nΓιατί συμβαίνουν τόσες πολλές καταστροφές στις μέρες μας;\nΜπορούμε να προστατευτούμε απ’ αυτές;\nΕλάτε το Σάββατο 7 Ιανουαρίου 2017 στο Μουσείο Φυσικής Ιστορίας Κρήτης του Πανεπιστημίου Κρήτης για να γνωρίσετε έναν επιστήμονα και να συζητήσετε μαζί του για τα πιο συχνά καταστροφικά φαινόμενα στην Ελλάδα, όπως σεισμούς (με ή χωρίς τσουνάμι), πλημμύρες και ηφαιστειακές εκρήξεις. Σας περιμένουμε ακόμη για να παίξουμε, να εξερευνήσουμε και να φτιάξουμε κατασκευές!\n12:00-14:00 «Μέσα στα έγκατα της Γης». Μεταμορφώνουμε το εσωτερικό της Γης σε επιδαπέδιο παιχνίδι και με τους ήχους μουσικών οργάνων και καρτών, μαθαίνουμε τα διαφορετικά της στρώματα και τη σύνδεσή τους με τις φυσικές καταστροφές.\n12:00-14:00 «Πριν ο Εγκέλαδος ξυπνήσει…», εμείς μαθαίνουμε πώς θα προστατευτούμε από αυτόν! Στη σεισμική τράπεζα του μουσείου, δανειζόμαστε δραστηριότητες του θεατρικού παιχνιδιού και με τη βοήθεια επιτραπέζιου παιχνιδιού, καρτών και μουσικής, ενεργοποιούμε τις αισθήσεις μας και μαθαίνουμε πώς θα πρέπει να δράσουμε γρήγορα και αποτελεσματικά σε περίπτωση σεισμού.\n13:00-14:00 «e-Παιχνίδιa διάσωσης». Γινόμαστε Εθελοντές Πολιτικής Προστασίας και παίζουμε με τη βοήθεια τάμπλετς εικονικά παιχνίδια χώρου για τη διάσωση ατόμων ή εκθεμάτων του εκθεσιακού χώρου του μουσείου.\nΔηλώσεις συμμετοχής την ημέρα της εκδήλωσης στο χώρο της υποδοχής του Μουσείου (για ηλικίες από 13 ετών και πάνω και για ενήλικες).\nPrev by Date: Προκήρυξη πλήρωσης θέσης Καθηγητή του Τμήματος Ιατρικής του Πανεπιστημίου Πατρών\nNext by Date: Ανακοίνωση Πρυτανείας για την λειτουργία του Ιδρύματος λόγω των καιρικών συνθηκών\nPrevious by thread: Προκήρυξη πλήρωσης θέσης Καθηγητή του Τμήματος Ιατρικής του Πανεπιστημίου Πατρών\nNext by thread: Ανακοίνωση Πρυτανείας για την λειτουργία του Ιδρύματος λόγω των καιρικών συνθηκών


Ξαφνικό πρόβλημα για τον ΠΑΣ! | PAOKVoice\nΞαφνικό πρόβλημα προτού της πρεμιέρας του πρωταθλήματος της Super League έχει ο ΠΑΣ Γιάννενα, για τον λόγο ότι ο Μέντες Μορέιρα έχει εγκλωβιστεί στη Γουινέα μετά το πραξικόπημα που έγινε στην αφρικανική χώρα.\nΗ διοίκηση της Ηπείρου ύστερα από πολλές προσπάθειες ήρθε σε επικοινωνία με τον αθλητή της, όπου τους είπε ο Μορέιρα ότι είναι καλά και είναι μαζί με τους συμπαίκτες του στο ξενοδοχείο χωρίς να αντιμετωπίζουν κάποιο πρόβλημα.\nΟ Αφρικανός ποδοσφαιριστής αναμένεται να επιστρέψει στην Ελλάδα την ερχόμενη Πέμπτη, αλλά με τις εξελίξεις που υπάρχουν είναι άγνωστο το πότε θα είναι η σίγουρη ημερομηνία επιστροφής του.\nTags: Μέντες ΜορέιραΠΑΣ Γιάννενα


Μαλλιά κουβάρια η ΝΔ - Documento\nΑρχική » Μαλλιά κουβάρια η ΝΔ\nΜαλλιά κουβάρια η ΝΔ\nΗ διαγραφή Μπογδάνου έκανε μαλλιά κουβάρια τη ΝΔ, ανέδειξε τις βαθύτερες διαχωριστικές γραμμές στην κυβερνητική παράταξη, προκάλεσε ένα μπρα ντε φερ μεταξύ ακροδεξιών και κεντροδεξιών και επιβεβαίωσε τον Νίκο Δένδια ως υπ’ αριθμόν δύο του κόμματος.\nΝεομητσοτακικοί με τις μεταγραφές από τον εκσυγχρονιστικό και κεντρώο χώρο, σαμαρικοί με επί μέρους ομαδοποιήσεις, καραμανλικοί δίχως δεσπόζουσα προσωπικότητα ανάμεσά τους ερίζουν γύρω από την πολιτική και ιδεολογική ταυτότητα της ΝΔ, σε συνδυασμό με τις προσωπικές φιλοδοξίες και ατζέντες.\nΠρος το παρόν η συγκολλητική ουσία είναι η εξουσία, ωστόσο οι φυγόκεντρες τάσεις προϊόντος του χρόνου ενισχύονται, γεγονός που οφείλεται στη συμπεριφορά της ηγεσίας που περιφρονεί την παραδοσιακή ΝΔ.\nΤο ερώτημα ανέδειξε καθοριστικά ο Αντώνης Σαμαράς στη συνέντευξή του όταν είπε: «Η ΝΔ δεν είναι Ποτάμι, η μετατόπιση στο κέντρο προκαλεί το ερώτημα: με τη σύγχρονη Δεξιά και κεντροδεξιά τι θα γίνει;». Το ότι στον χώρο της ακροδεξιάς υπάρχουν εκλογικό κοινό και προσωπικότητες που αναζητούν πολιτικό φορέα παράγει αποτελέσματα και εντός της ΝΔ. Αλλωστε πολλοί από αυτούς προέρχονται από τη ΝΔ και έχουν πάντα ανοιχτούς διαύλους.\nΠρος δημιουργία φορέα κινείται ο Μπογδάνος\nΤο τελευταίο επεισόδιο άνοιξε με τις αντικομμουνιστικές τοποθετήσεις του Κωνσταντίνου Μπογδάνου στη Βουλή. Με τις επαναλαμβανόμενες ακραίες δηλώσεις του επιδίωκε την επανεκλογή του στην Α΄ Αθήνας στον δύσκολο ανταγωνισμό με τέσσερις υπουργούς και υφυπουργούς (Βασίλη Κικίλια, Θάνο Πλεύρη, Αγγελο Συρίγο και Κυριάκο Πιερρακάκη) και την απρόσβλητη Ολγα Κεφαλογιάννη. Το να προσεταιριστεί το κοινό του Ηλία Κασιδιάρη και μάλιστα ανταγωνιστικά με τον Θ. Πλεύρη ήταν αναγκαστική κίνηση, πέρα από το ότι αυτές είναι οι πολιτικές του πεποιθήσεις.\nΣύμφωνα με πληροφορίες, ήδη είχε κινηθεί, σε συνεργασία με τον έτερο νέο βουλευτή που κινδυνεύει Κωνσταντίνο Κυρανάκη, για τη συγκρότηση εσωκομματικής ομάδας. Μετά τη διαγραφή του όμως θα αναζητήσει άλλη πολιτική στέγη, πιθανόν σε συνεργασία με τους Θάνο Τζήμερο και Φαήλο Κρανιδιώτη ώστε έτσι να αποκτήσει ο φορέας τους κοινοβουλευτική εκπροσώπηση.\nΟ Κων. Μπογδάνος θα μπορούσε να είχε εκφράσει το αντικομμουνιστικό του παραλήρημα στα ΜΜΕ ή τα social media και το θέμα να ξεχνιόταν. Η αγόρευσή του όμως από το βήμα της Βουλής έδωσε την ευκαιρία στον Ν. Δένδια να κάνει ηγετική εμφάνιση, αποδοκιμάζοντας έντονα τον βουλευτή.\nΉταν το δεύτερο βήμα του μετά τις δηλώσεις στην Αγκυρα που τον καθιερώνει ως υπ’ αριθμόν δύο του κόμματος και πιθανό διάδοχο του Κυριάκου Μητσοτάκη ύστερα από ήττα σε εκλογές ή και πριν εάν η συγκυρία επιβάλλει το σενάριο της αλλαγής εν κινήσει. Είναι σαφές ότι ο Ν. Δένδιας θέλει να ηγηθεί της ακέφαλης καραμανλικής πτέρυγας που αποστρέφεται τα άκρα. Δεν είναι δίχως σημασία ότι έχει προσεγγίσει και τον Αντ. Σαμαρά, με τον οποίο είχαν μακρά αν και τυχαία συζήτηση προ μηνός κατά την επιστροφή τους από τη ΔΕΘ.\nΟι βουλευτές της ΝΔ πάντως είναι διχασμένοι. Ορισμένοι στρέφονται κατά του Ν. Δένδια και όχι κατά του Κων. Μπογδάνου. Εις εξ αυτών έλεγε σε δημοσιογραφικό-πολιτικό πηγαδάκι στη Βουλή την περασμένη Πέμπτη: «Το ζήτημα δεν το δημιούργησε ο Μπογδάνος αλλά ο Δένδιας. Αν δεν αποδοκίμαζε με τόσο έντονο τρόπο τον Μπογδάνο, το θέμα σε δέκα λεπτά θα είχε ξεπεραστεί σαν ένα ακόμη κοινοβουλευτικό επεισόδιο».\nΤι καταλογίζουν στον Κων. Μπογδάνο; Οχι τις ακραίες αναφορές του, τις οποίες θεωρούν αναμενόμενες, ούτε την παρουσία του στη γιορτή μίσους στον Γράμμο, αλλά ότι σε ένα θέμα προνομιακό για τη ΝΔ, τη συμφωνία με τη Γαλλία, έδωσε τη δυνατότητα στους πολιτικούς τους αντιπάλους να αλλάξουν την ατζέντα. Ορισμένοι εκ των σαμαρικών, πάλι, πρόσθεταν ότι «φάνηκε η έλλειψη καθοδήγησης της κοινοβουλευτικής ομάδας ακόμη και σε κρίσιμες συνεδριάσεις».\nΣε δύο βάρκες πατάει ο Μητσοτάκης\nΗ σκληρή τοποθέτηση Δένδια ανάγκασε τον Κυρ. Μητσοτάκη να κινηθεί στην ίδια κατεύθυνση και να διαγράψει τον βουλευτή προκειμένου να μην επιτρέψει στον δελφίνο του να διεκδικήσει τη μετριοπαθή κεντροδεξιά πτέρυγα του κόμματος. Η δυσαρέσκεια Μητσοτάκη για τον Ν. Δένδια αυξήθηκε.\nΤο Μαξίμου όμως ανησυχεί από την αντίδραση όχι μόνο των κομματικών στελεχών, αλλά και για το ενδεχόμενο η διαγραφή να στείλει «λάθος μήνυμα» στη μάζα των δεξιών και ακροδεξιών ψηφοφόρων. Οι ακροδεξιοί, πάλι, εντός του κόμματος δεν θέλουν να χάσουν μία μάχη, έστω και αν στο επίκεντρο ήταν η αβελτηρία του Μπογδάνου. Κάπως έτσι στον Ν. Δένδια απάντησε ο Αδωνης Γεωργιάδης λέγοντας ότι «κανείς δεν υποκαθιστά τον πρωθυπουργό».\nΠαράλληλα, ο Γιώργος Γεραπετρίτης εμφανίστηκε για να δηλώσει ότι «ο κ. Μπογδάνος δεν έχει διαγραφεί από το κόμμα και η επιστροφή του στην κοινοβουλευτική ομάδα είναι ανοικτή». Την ίδια ώρα άλλα στελέχη του Μεγάρου έλεγαν παρασκηνιακά ότι «δεν υπάρχει περίπτωση επιστροφής».\nΗ δήλωση Γεραπετρίτη ήταν για το παιχνίδι των εντυπώσεων, ώστε αφενός να μην αποξενωθεί μια κρίσιμη μάζα ψηφοφόρων με αντικομμουνιστικά αισθήματα και αφετέρου η πιθανή προσχώρηση Μπογδάνου σε άλλο κόμμα να χρεωθεί αποκλειστικά στον ίδιο. Ο υπουργός Επικρατείας ανέλαβε τον άχαρο ρόλο να τον αδειάσει ο πρωθυπουργός του από το βήμα της Βουλής δύο ημέρες μετά.\nΜέσα σε αυτό το πλαίσιο αποκτά ενδιαφέρον η εκδήλωση του Ιδρύματος Κωνσταντίνος Καραμανλής για τα 47 χρόνια από την επέτειο της ίδρυσης της ΝΔ την προσεχή Τετάρτη. Βασικός ομιλητής επρόκειτο να είναι ο Κώστας Καραμανλής. Ο Κυρ. Μητσοτάκης όμως επιδίωξε να είναι και αυτός ομιλητής σε μια συμβολική ενέργεια προς την καραμανλική βάση και ενώ αμφισβητείται από τον Αντ. Σαμαρά στα εθνικά θέματα.\nΤο ενδιαφέρον είναι ότι Καραμανλής και Σαμαράς συμπίπτουν στα ελληνοτουρκικά ότι «πιέσεις και υποχωρήσεις δεν θα γίνουν ανεκτές», όταν ο Κυρ. Μητσοτάκης μιλά για «μεγάλες διαφορές που θα γεφυρωθούν με αμοιβαίες υποχωρήσεις». Καραμανλής και Σαμαράς επίσης συμπίπτουν στην εκτίμηση ότι ο Κυρ. Μητσοτάκης είναι επικίνδυνος για την παράταξη και τη χώρα.\nΚΩΝΣΤΑΝΤΙΝΟΣ ΜΠΟΓΔΑΝΟΣ • ΝΕΑ ΔΗΜΟΚΡΑΤΙΑ


Νομικό πραξικόπημα στην Εκκλησία, με πλώρη για το ΣτΕ;; - Εξάψαλμος\nΝομικό πραξικόπημα στην Εκκλησία, με πλώρη για το ΣτΕ;;\n•• Επιχειρείται η έκδοση μίας κατά παραγγελία”γνωμοδότησης”, που να… συνιστά στο ΣτΕ να μην δικαιώνει προσφυγές κληρικών και μοναχών!\nΌλα τα έχουμε δεί, αλλά μόνο αυτό δεν περιμέναμε και μάλιστα από την Εκκλησία μας, που είναι θεοίδρυτος θεσμός ο οποίος “για αγάπη ομιλεί και αγάπη ποιεί”!\nΣύμφωνα, λοιπόν, με έγκυρες πληροφορίες μας, τις τελευταίες ημέρες έχει ξεκινήσει με υπόγειο και μυστικό τρόπο, εκ μέρους ισχυρών παραγόντων της Εκκλησίας–λόγω της δεινής θέσης που έχουν περιέλθει εξαιτίας της ασχετοσύνης τους και της ανεπαρκούς νομικής τους κατάρτισης –η εξασφάλιση μιάς ειδικής- ισχυρής γνωμοδότησης η οποία θα …συνιστά στο ΣτΕ ( γιατί για να “απαγορεύσει” μία γνωμοδότηση, απ´όπου και αν προέρχεται, το Ανώτατο Δικαστήριο της χώρας να μην πράξει τα νόμιμα, δεν δύναται)να ασχολείται με υποθέσεις κληρικών και μοναχών!\nΤην έκδοση της γνωμοδότησης αυτής επιδιώκουν να εξασφαλίσουν οι επιτήδειοι και οι καιροσκόποι που κατευθύνουν παρασκηνιακά τα πράγματα , χωρίς απόφαση-εντολή της προιούσης Συνόδου, μηνός Μαίου! Αντιθέτως θα την περάσουν με την γνωστή κατάπτυστη και καταχρηστική μέθοδο της… κατ´εξουσιοδότηση (“Συνοδική εξουσιοδοτήσει”, όπως επικρατησε να λέγεται) έγκρισης και στη συνέχεια θα την παρουσιάσουν ως νομικό θέσφατο και θα την αποστείλουν στο ΣτΕ ,για να το σταματήσουν να ασχολείται με θέματα κληρικών και μοναχών !\nPrevious PostΑπό τη Βενετία στη Αθήνα\nNext PostΚεραυνοί της καθηγήτριας Μαρίας Μαντούβαλου, προς πάσα κατεύθυνση!\nΔίκη Στρατιωτικών -Εβρος: Θα ξεσηκωθούμε ή θα τους αφήσουμε στην.. τύχη τους;\nΟ Κυθήρων Σεραφείμ ζητά με επιστολή του να συγκληθεί άμεσα η Ιεραρχία\nΤα γενέθλια του Πατριάρχη Αλεξανδρείας κ.Θεοδώρου


Ασημένιο Διπλό Μονόπετρο δαχτυλίδι με λευκό Ζιργκόν σε σχήμα Αστεριού - | Kostis Jewelry\nΕπιλέξτε 49 50 51 52 53 54 55 57\nΑσημένιο δαχτυλίδι στολισμένο με μονόπετρο ζιργκόν\nΕπιροδιωμένο ασημένιο δαχτυλίδι στολισμένο με ένα εντυπωσιακό μονόπετρο ζιργκόν. Το κόσμημα που θα λάμψει στα γυναικεία δάχτυλα, είναι κατασκευασμένο από ασήμι 925 και έχει επιροδιωθεί (Rhodium Plated). Ασημένιο δαχτυλίδι λουσμένο στο φως του ασημιού και του λευκού ζιργκόν, που, αναμφίβολα, θα γίνει αγαπημένο κόσμημα κάθε γυναίκας. Το ασημένιο δαχτυλίδι με το μονόπετρο ζιργκόν αποτελεί ιδανική πρόταση δώρου και για επίσημες προτάσεις.\nΑσημένιο Δαχτυλίδι Βεράκι με τριπλό σχέδιο από Φίλντισι\nΕπιροδιωμένο Ασημένιο Δαχτυλίδι Βεράκι με όμορφο τριπλό σχέδιο από Φίλντισι. Το βεράκι είναι ένα κομψοτέχνημα, καθώς το φίλντισι στη πρόσοψη απλώνεται σχηματίζοντας μικρά σχέδια. Το λευκό χρώμα δίνει έναν λιτό χαρακτήρα σε αυτό το κόσμημα, που είναι κατασκευασμένο από Ασήμι 925, το οποίο έχει επιροδιωθεί. Επιλέξτε το δαχτυλίδι με το φίλντισι για όλες τις ώρες και τις περιστάσεις.\nΑσημένιο Σικάτο δαχτυλίδι με καρδιά και λευκά ζιργκόν\nΕπιροδιωμένο ασημένιο δαχτυλίδι, το οποίο κοσμείται από καρδιά στολισμένη με λευκά ζιργκόν. Το ασημένιο κόσμημα που απευθύνεται σε γυναίκες κάθε ηλικίας, είναι κατασκευασμένο από ασήμι 925, το οποίο έχει επιροδιωθεί (Rhodium Plated). Το ιδιαίτερο σχέδιο στο σώμα του δαχτυλιδιού και η καλοσχηματισμένη καρδιά δημιουργούν ένα σικάτο κόσμημα που σετάρεται εύκολα με πολλά κομμάτια από τη γυναικεία κοσμηματοθήκη ή φοριέται μόνο του βάζοντας τη δική του πινελιά κομψότητας στο γυναικείο look.


Souvenir Rosewood-Info Center (Santa Elena, Κόστα Ρίκα) - Κριτικές\nSouvenir Rosewood-Info Center: Εστιατόρια στην περιοχή\nΔραστηριότητες κοντά σε: Souvenir Rosewood-Info Center\nSouvenir Rosewood-Info Center, Santa Elena - Κριτικές\nΝο 1 από 2 Ψώνια - Santa Elena\nCamino hacia la fortuna | we are located 1 km northwest from the Miramontes Hotel, on the way to La Fortuna, Santa Elena 60109, Κόστα Ρίκα\nΟργάνωση και δώρων\nΈτυχε απέναντι σε άλλες κριτικές από το κατάστημα όταν αναζητάτε κάτι να κάνετε κατά τη διάρκεια της επίσκεψης του γιου μας στο Monte Verde. Έτσι πολύ χαρούμενοι που σταμάτησαν! Το ζευγάρι ήταν πολύ ευγενικοί! Η οργάνωση του " " στον κήπο ήταν καταπληκτικό! Μακάρι να...είχαμε περισσότερο χρόνο για να περπατήσετε τους λόγους, αλλά μας οδηγό ταξί περίμενε έξω. Μου άρεσαν τα πάντα στο κατάστημα και βγήκαμε από εκεί με ένα αριθμό μπολ, κουτάλια, κλπ. Οι τιμές ήταν πολύ λογικές τιμές! Μην χάσετε την ευκαιρία να επισκεφθείτε!Περισσότερα\nΘερμό καλωσόρισμα, ορχιδέες, φάρμα, βιβλίο και τα εξαιρετικά καταστήματα\nΑυτοί οι άνθρωποι είναι όμορφο πωλήσεως ξυλόγλυπτα έξω από το σπίτι τους για άριστες τιμές. Αυτό είναι μόνο η αρχή. Είχαμε κληθεί να οργάνωση στον κήπο και είδαμε περισσότερο ορχιδέες σε μισή ώρα από ό,τι κάναμε μέσα σε δυο ημέρες πεζοπορία. Στη συνέχεια, μας έδειξαν...τον κήπο και παρέδωσε βότανα και ζαχαροκάλαμου που μπορείτε να δοκιμάσετε. Στη συνέχεια, μας έδειξαν το βιβλίο. Οι ιδιοκτήτες είναι φιλικοί και παθιασμένη και πραγματικά εξαιρετική.Περισσότερα\nΤο καλύτερο που μπορούμε να κάνουμε στο Santa MounteVerde Elena\nΑυτό είναι ένα εκπληκτικό μέρος - ένα μικρό, ανύποπτους σουβενίρ που θα μπορούσε εύκολα να περάσετε από, αλλά αξίζει τον κόπο να σταματήσετε. Μας έδειξαν γύρω από τον κήπο, που είναι μια απόλαυση - Πλήρης των πιο όμορφων λουλουδιών που έχετε δει ποτέ, συν τα...πουλιά και άγρια ζωή, είδαμε τόσα πράγματα εδώ. Ήμασταν κόψτε φρέσκα ζαχαροκάλαμου και να προσπαθήσει να δοθεί δικαίωμα μπανανών από τον κήπο, συν όλα τα παιδιά να προσπαθήσουμε να ένα μπολ. Ήταν πολύ φιλόξενοι προς τους νέους και τα παιδιά σας έχετε επισκεφθεί τους. Μάθαμε τόσα πολλά και δεν μπορούσα να πιστέψω ότι όλα αυτά είναι δωρεάν. Τα μπολ στο κατάστημα είναι όμορφο και τόσο καλά. Αυτό ήταν το αγαπημένο μας δραστηριότητα στο santa elena και θα πρέπει οπωσδήποτε να κάνουν μια στάση.Περισσότερα\nΈχουμε σχεδόν πέρασε αυτό το μέρος ... Αναφέρει ότι οι τοπικές καλλιτέχνη στο παράθυρο, αλλά δεν γνωρίζουμε ότι ο σύζυγός μου κάνει όλα τα ξύλινα μπολ ακριβώς στην πίσω αυλή του ξενοδοχείου - όπου γεννήθηκε και γαλουχήθηκε! Αν τα πόδια, αν και το Orchid garden,...όχι μόνο θα Jose Luis εμφάνιση κάθε Orchid στον κήπο του, ο οποίος θα σας μεταφέρουμε με την ξύλινη επιφάνεια ομορφιάς και σας επιτρέπουν να χαράξει ένα μπολ! Monteverde σίγουρα έχει πολλά τουριστικά πράγματα να κάνεις αλλά αυτό ήταν μια πραγματική γεύση της Κόστα Ρίκα σε ένα σπίτι και εισοδημάτων! Είδαμε ένα βουητό bird Nest καθώς και το Dodo bird.Περισσότερα\nΚαταπληκτικό μέρος και εξαιρετικοί ιδιοκτήτες\nΑυτό το κατάστημα και στον κήπο ήταν καταπληκτικό. Πήγαμε έστειλε να ρίξετε μια ματιά και είμαστε χαρούμενοι που το κάναμε. Πήραμε μια δωρεάν περιήγηση μέσα από τον όμορφο κήπο. Πήρε το χρόνο και να προσπαθήσουμε να explane όλα όσα είδαμε στον κήπο. Γεμάτο όμορφα λουλούδια...και διαφορετικά είδη πουλιών. Ήταν υπέροχα. Οι φιλικοί ιδιοκτήτες γυναίκα μου κάνει όλα τα κοσμήματα η ίδια. Όλα χειροποίητα και ο σύζυγός της κάνει πολλά πράγματα από ξύλο. Πήραμε μια δωρεάν ξενάγηση για να δούμε πώς τα αναμνηστικά έγιναν. Θα ήθελα πραγματικά να συστήσει u ρίξτε μια ματιά. Αξίζει.Περισσότερα\nΚαταπληκτικό Rosewood αναμνηστικά!\nΣίγουρα συμφωνώ με τις άλλες κριτικές, αυτό το μέρος είναι εκπληκτικό! Το ζευγάρι που κατέχει/λειτουργεί είναι πολύ ωραία και κάνει ό,τι μπορεί κανείς να δει. Το Rosewood μπολ που ο σύζυγός μου κάνει είναι όμορφες και οι τιμές είναι λογικές. Γι' αυτό χαιρόμαστε που έχουμε...σταματήσει στο δρόμο μας έξω από την πόλη! Το συνιστώ ανεπιφύλακτα για όσους ψάχνουν τοπικά φιλοξενούμενού!Περισσότερα\nΤο Best of Monteverde\nΑναμνηστικά από ξύλο τριανταφυλλιάς επίσκεψη ήταν το καλύτερο μέρος του ταξιδιού μας στο Μόντε Βέρντε όχι μόνο δεν έχουμε βρει την καλύτερη μπολ στην Κόστα Ρίκα ο ιδιοκτήτης έδωσε την πιο απίστευτη περιοδεία στο εκπληκτικό κήπο. Έτσι πολλές ποικιλίες από τις ορχιδέες, τα πουλιά, δέντρα...και λουλούδια. Το πιο εκπληκτικό μέρος ήταν ο ιδιοκτήτης μας έδειξε πώς να κάνετε ένα μπολ με τα εργαλεία και ο εξοπλισμός. Έχουμε επίσης απολαύσαμε πραγματικά τις συζητήσεις μαζί του, η σύζυγος και η κόρη.Περισσότερα\nΘαυμάσιο οικογένεια με ένα απίστευτο λουλούδια και φυτά. Εξήγησε ότι το ξύλο ήταν Είχε φανταστική.\nΈνα από τα καλύτερα μέρη που έχω πάει για να τον τελευταίο μήνα στο Μόντε Βέρντε. Βλέποντας την woodshop και έχοντας την καρδιά του ξύλου εξηγείται τώρα βλέπουμε τα ξύλινα σκάφη με ένα νέο μάτι. Η τιμή είναι εξαιρετική καθώς το βιβλίο είναι εκεί. Το...καλωσόρισμα και πρόσκληση για να δείτε τον κήπο είναι περισσότερο σαν μια επίσκεψη σε ένα οικογενειακό του κρυμμένο θησαυρό. ΤΕΛΕΙΟ!Περισσότερα\nΔιοικείται από ένα υπέροχο ζευγάρι που είναι πολύ περήφανοι για τη δουλειά τους. Χειροποίητα δώρα σε εξαιρετικές τιμές, και αν είσαι τυχερός μια περιήγηση στους κήπους και στο συνεργείο. Θα το συνιστούσα ανεπιφύλακτα να σταματήσετε και να ρίξει μια ματιά για τον εαυτό σας.\nΠοιος θα μπορούσε να είναι γνωστό;\nΜία από τις καλύτερες εμπειρίες στην Κόστα Ρίκα. Με ένα μικρό χρονικό διάστημα για να σκοτώσουν, αποφασίσαμε να σαρώσετε Trip Advisor για να κάνουμε κάτι στα γρήγορα. Σας ευχαριστούμε για την κριτική σας, αποφασίσαμε να αφήσουμε αυτό το μικρό κατάστημα. Η οικογένεια που ανήκει και...η τοποθεσία ήταν εξαιρετικά φιλικό και μετά από λίγα λεπτά περιήγηση στις αποθήκες τους προσφέρθηκε να μας οδηγήσει σε μια περιήγηση της ενδοχώρας. Τι ευχάριστη έκπληξη. Στην αυλή τους παρουσιάζεται μια τεράστια ποικιλία από ορχιδέες (μερικά που απαιτούν ένα μεγεθυντικό φακό για να δείτε), διάφορα οπωροφόρα δέντρα και δοκιμάστε τις δοκιμές τους στον κήπο (εκτός του εδάφους καρότα, ακατέργαστης ζάχαρης από ζαχαροκάλαμο, κλπ. ). Μπορούμε επίσης να επισκεφθείτε το woodshop και τα παιδιά ήταν σε θέση να δοκιμάσετε την τύχη σας στο να ξεχωρίσουν ένα δείγμα κομμάτι ξύλο home. Σας ευχαριστώ για μια θαυμάσια εμπειρία. Οι άνθρωποι της Κόστα Ρίκα είναι πραγματικά φιλικό.Περισσότερα\nΔείτε και τα 8 κοντινά ξενοδοχείαΔείτε και τα 52 κοντινά εστιατόριαΔείτε και τα 35 κοντινά αξιοθέατα\nΛάβετε γρήγορα απαντήσεις από το προσωπικό του Souvenir Rosewood-Info Center και από προηγούμενους επισκέπτες.


Black Rainbows | Greek Rebels\nnano designs 468×60 - 468|60|nano designs 468×60||https://www.facebook.com/Nanodesignart/|bothamadeus banner greekrebels 2 - 468|60|amadeus banner greekrebels 2|||bothsymmetric records - 468|90|symmetric records||https://www.facebook.com/symmetricrecords/|bothvinylmonster468x60 - 468|60|vinylmonster468x60||http://www.vinylmonster.gr/|bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothPsychotic Waltz_Ath_468x60 - 468|60|Psychotic Waltz_Ath_468x60|||bothwhale-468×60 - 468|60|whale-468×60|||both\nRodStudios_728x90 - 728|90|RodStudios_728x90|||bothGreek Rebels Advert Feb 2018_728x90 - 728|90|Greek Rebels Advert Feb 2018_728x90||https://www.facebook.com/GreekRebels/|bothPsychotic Waltz_Ath_728x90 - 728|90|Psychotic Waltz_Ath_728x90|||bothnano designs 728×90 - 728|90|nano designs 728×90||https://www.facebook.com/Nanodesignart/|bothamadeus banner greekrebels 1 - 728|90|amadeus banner greekrebels 1|||bothwhale_728x90 - 728|90|whale_728x90|||both\nΟι Black Rainbows εδώ και λίγο καιρό έχουν κυκλοφορήσει το όγδοο full-length album τους “Cosmic Ritual Supertrip” δίνοντας μας έτσι την αφορμή να μιλήσουμε με τον Gabriele Fiori, τον τραγουδιστή, κιθαρίστα και πληκτρά του σχήματος, μαθαίνοντας έτσι περισσότερες λεπτομέρειες.\nΓεια σου Gabriele! Άκουσα πρόσφατα τον νέο σας δίσκο “Cosmic Ritual Supertrip” και πραγματικά το λάτρεψα. Πριν αρχίσουμε να μιλάμε για αυτό, θα μπορούσες να παρουσιάσεις τα υπόλοιπα μέλη της μπάντας στους αναγνώστες μας;\nΓεια σου Χριστίνα! Σε ευχαριστούμε για τα καλά σου λόγια. Οι Black Rainbow λοιπόν αποτελούνται ακόμα από τον Philippo Ragazzoni στα τύμπανα και τον τελευταίο χρόνο έχουμε τον Edoardo Mancini στο μπάσο.\nΌσον αφορά το album, πόσο καιρό χρειάστηκε για να ολοκληρωθεί;\nΞεκίνησα να γράφω κομμάτια το περασμένο καλοκαίρι, τα οποία παίζαμε στις πρόβες μας. Τον Σεπτέμβριο του 2019 πήγαμε στο studio για να τα ηχογραφήσουμε και η αλήθεια είναι ότι δεν μας πήρε πολύ καιρό γιατί ηχογραφούσαμε όλοι μαζί. Χρειάστηκαν τρεις εβδομάδες για την μίξη και την παραγωγή. Ας πούμε ότι όλα ήταν έτοιμα μέχρι τα μέσα Ιανουαρίου.\nΝαι, είμαστε απόλυτα ικανοποιημένοι. Πιστεύω ότι είναι το καλύτερο μας album μέχρι τώρα. Στους δύο τελευταίους δίσκους μας έχουμε βελτιώσει την ποιότητα μας γιατί πήγαμε σε ένα πάρα πολύ καλό studio. Ξέρεις, οι ηχογραφήσεις είναι σαν τις εικόνες. Αυτή την φορά, αυτή η «εικόνα» είναι πολύ καλά δομημένη σαν να έγιναν κάποια μαγικά όσο ήμασταν στο studio. Νομίζω μπορούν όλοι να καταλάβουν ότι είναι η καλύτερη μας παραγωγή το “Cosmic Ritual Supertrip”. Μπορείς να ακούσεις κάθε μέρος στα κομμάτια, από τις κιθάρες μέχρι τα φωνητικά, όλα είναι σαφέστατα.\nΜετά από πολλά albums και πολλές διαφορετικές καταστάσεις που έχουμε βρεθεί, αυτά που γράφουμε θέλουμε να έχουν έναν επιμορφωτικό και διδακτικό κάπως χαρακτήρα. Ασχολούμαστε πολύ με πράγματα όπως το διάστημα, το σύμπαν και με διάφορες άλλες εμπειρίες όπως το αλκοόλ, τα ναρκωτικά, οι μηχανές και γενικότερα καταστάσεις «του δρόμου». Είναι πάντα διαφορετικές οι θεματολογίες μας αλλά πάντα παίρνουμε έμπνευση από τους Black Sabbath και το early 90s στυλ.\nΠοιος είναι υπεύθυνος για την παραγωγή και την ηχογράφηση του δίσκου;\nΓια την μίξη και την παραγωγή στα δύο τελευταία albums ζητήσαμε την βοήθεια του φίλου μας Fabio Sforza. Αυτός είναι υπεύθυνος για την ποιότητα των δίσκων μας. Τον ευχαριστούμε πολύ που κατάλαβε το ύφος και το στυλ μας και βγήκαν τα υπέροχα αποτελέσματα.\nΤι είδους ανταπόκριση έχετε λάβει για το “Cosmic Ritual Supertrip” από τον Τύπο και γενικά το κοινό σας;\nΌπως είπα και προηγουμένως, νομίζω ότι είναι ένα από τα καλύτερα μας album μέχρι στιγμής. Για την ακρίβεια δεν περίμενα τόσες πολλές πωλήσεις, κυρίως διαδικτυακές. Πιστεύω ότι όποιος αρέσκεται στο είδος και την μπάντα μας, έμεινε πραγματικά εντυπωσιασμένος από το αποτέλεσμα. Είναι η καλύτερη ανταπόκριση που έχουμε λάβει για δίσκο μας παρόλο που κυκλοφόρησε κατά τη διάρκεια της πανδημίας και της καραντίνας. Όπως και να έχει όμως, τραβήξαμε αρκετά την προσοχή.\nΠοιος επιμελήθηκε αυτό το εξαιρετικό εξώφυλλο;\nΟ Σκανδιναβός Robin Dymista. Συνήθως είμαι πολύ επιλεκτικός με τους καλλιτέχνες και τα θέματα. Το τελικό μας θέμα λοιπόν ήταν μια νεκροκεφαλή, που είναι πολύ συνηθισμένη στην φαντασία μας. Επίσης, ήθελα να συνδυαστεί κάπως με το space rock και έτσι βλέπετε στα φτερά το διάστημα και στο background τις ρίγες που φέρνουν σε 70s στυλ. Νομίζω ότι το εξώφυλλο, ταιριάζει πολύ με την μουσική μας.\nΠροχωράμε σε λίγο πιο γενικές ερωτήσεις. Τι ήταν αυτό που σας έκανε να ξεκινήσετε την μπάντα;\nΤο πάθος μας για την μουσική. Προσωπικά πάντα ήμουν σε μπάντες, πάντα ήμουν μουσικός. Παίζω κιθάρα από τότε που ήμουν παιδί και τα είδωλα μου ήταν οι Iron Maiden και οι Black Sabbath και έτσι το να φτιάξω την δική μου μπάντα ήταν κάτι που το ήθελα από τότε. Η πρώτη μου μπάντα ήταν στα 14 μου και κάναμε διασκευές σε Kyuss, Pearl Jam και τέτοια συγκροτήματα γενικά. Πάνε πολλά χρόνια από τότε που μπήκα στον μουσικό κόσμο.\nΠοια είναι η καλύτερη συναυλία που έχετε παίξει;\nΕίναι τόσες πολλές και διαφορετικές και για διαφορετικούς λόγους. Έχει να κάνει με το κοινό, πόσοι είναι και τι ενέργεια σου μεταδίδουν, είναι η μαγεία της βραδιάς, ο ήχος σου επάνω στην σκηνή, αν έχει καλό set-list. Θα διαλέξω όμως την εμφάνισή μας στο Hellfest πριν από δύο χρόνια. Ήταν το μεγαλύτερο festival που έχουμε παίξει. Ήταν πραγματικά απίθανο. Δεν θυμάμαι όλες μας τις εμφανίσεις μας βέβαια γιατί είναι πάνω εξακόσια.\nΜιας που μιλάμε για αυτές, τι εντυπώσει σας άφησε η εμφάνιση σας στην Θεσσαλονίκη το 2015;\nΠαίξαμε σε ένα club αν θυμάμαι καλά. Μπορεί να ήταν μικρός ο χώρος, όμως αυτό δεν έπαιξε τόσο μεγάλο ρόλο και το κοινό ήταν αρκετά θερμό. Ήταν πολύ καλά. Αγαπάμε την χώρα σας και έχετε πολύ καλή σκηνή. Είμαστε πολύ χαρούμενοι που ερχόμαστε εκεί. Παίξαμε ακόμη και σε ένα open-air festival, πρέπει να ήταν την ίδια χρονιά ή την επόμενη. Δεν παίξαμε εκεί αλλά ήταν μια ώρα από την Θεσσαλονίκη. Και σε αυτό ήταν πολύ καλά.\nΔυστυχώς δεν είναι εφικτό να περιοδεύσουμε. Σταματήσαμε να κανονίζουμε ζωντανές εμφανίσεις και σκεφτόμαστε να ηχογραφήσουμε ένα νέο album. Δεν είμαστε σίγουροι ακόμα για αυτό επειδή χρειάζεται αρκετό καιρό και είναι μια μεγάλη δέσμευση. Το “Cosmic Ritual Supertrip” όμως αγαπήθηκε αρκετά από το κοινό και λόγω της κατάστασης χάσαμε ένα μεγάλο μέρος της προώθησης του. Ίσως τελικά να μην προχωρήσουμε στο επόμενο album.\nΚάπου εδώ φτάσαμε στο τέλος της συνέντευξής μας. Σε ευχαριστώ πολύ για τον χρόνο σου και σας εύχομαι μόνο επιτυχίες! Ο επίλογος δικός σου.\nΚαι εγώ σε ευχαριστώ πολύ! Να προσέχετε και να μένετε ασφαλείς.\nGabriele Fiori – φωνητικά, κιθάρες, πλήκτρα\nPhilippo Ragazzoni – τύμπανα\nEdoardo “Mancio” Mancini – μπάσο\nTwilight In The Desert, 2007\nCarmina Diabolo, 2010\nStellar Prophecy, 2016\nCosmic Ritual Supertrip, 2020\nWolfchant: Συνεργασία με τη Reaper Entertainment


Ευεξία και πεπτικό σύστημα - Newpost.gr\nτου Newsroom Δημοσίευση 14 Σεπτεμβρίου 2013, 01:03 Ευεξία και πεπτικό σύστημα\nΤο καλοκαίρι αποτελεί την εποχή κατά την οποία παρουσιάζουν έξαρση οι εντερικές διαταραχές, όπως η δυσεντερία, η δυσκοιλιότητα και η διάρροια. Όλες αυτές οι προβληματικές εκφράσεις του πεπτικού μας συστήματος οφείλονται, κατά το μάλλον ή ήττον, στη ευαισθησία του εντέρου μας. Τα συμπτώματα που πιστοποιούν ότι κάτι δεν πάει καλά στο σύστημά μας είναι η δύσπνοια, οι πόνοι στην κοιλιακή περιοχή και η προβληματική αφόδευση. Εφόσον έχουμε επισκεφτεί τον γιατρό μας και έχουμε αποκλείσει τη σύνδεση των συμπτωμάτων με κάποια σοβαρή ασθένεια, μπορούμε να ακολουθήσουμε τις παρακάτω συμβουλές για να βελτιώσουμε τη συμπεριφορά του εντέρου μας.\nΤακτική ενυδάτωση. Η ζέστη του καλοκαιριού μάς δίνει σήμα ότι ο οργανισμός μας ζητά πολύ νερό. Πέρα, όμως, από το προφανές, η συνεπής και επαρκής ενυδάτωση του σώματός μας βοηθά τα μέγιστα και το πεπτικό μας σύστημα. Η έλλειψη επαρκούς ποσότητας νερού μπορεί να δημιουργήσει μακροπρόθεσμα δυσκοιλιότητα, ραγάδες και αιμορροΐδες. Συμπληρωματικά, η κατανάλωση ελαφρών ροφημάτων, όπως είναι το τσάι και το χαμομήλι, βοηθούν ομοίως στην πέψη.


Σχετικά με το ecometafores.gr\nΤο ecometafores.gr δημιουργήθηκε με σκοπό να λειτουργεί ως σύνδεσμος αυτών που έχουν να μεταφέρουν δέματα, εμπορεύματα, εξοπλισμό κλπ, με τις μεταφορικές εταιρείες προκειμένου να έρθουν σε μία συμφέρουσα συναλλαγή. Το ecometafores.gr δεν είναι μεταφορική εταιρεία, μεταφορέας φορτίου ή μεσιτική εταιρεία.\nΓια εσάς που θέλετε να μεταφέρετε, είναι πολύ εύκολο μέσω του ecometafores.gr να βρείτε μία αξιόπιστη μεταφορική εταιρεία που θα αναλάβει την μεταφορά σας στην καλύτερη δυνατή τιμή. Δεν χρειάζεται να ψάχνετε σε τηλεφωνικούς καταλόγους και να χάνετε πολύτιμο χρόνο προκειμένου να πάρετε προσφορές. Μέσα σε μερικά μόλις λεπτά από την καταχώριση της μεταφοράς θα λάβετε προσφορές από πολλές εταιρείες και θα μπορείτε να επιλέξετε την πιο συμφέρουσα. Είτε πρόκειται για μια μετακόμιση σπιτιού είτε για την μεταφορά ενός εμπορικού φορτίου, οι καταχωρίσεις στο ecometafores.gr είναι εντελώς δωρεάν!\nΓια τις μεταφορικές εταιρείες τα οφέλη που προκύπτουν από την χρήση του ecometafores.gr είναι μεγάλα. Χρησιμοποιώντας τα εξειδικευμένα εργαλεία αναζήτησης που παρέχει το ecometafores.gr, αναζητούν επιπλέον μεταφορές τις οποίες μπορούν να συνδυάσουν με τις ήδη προγραμματισμένες προς τον ίδιο προορισμό έτσι ώστε τα φορτηγά τους να γεμίζουν σε κάθε διαδρομή.\nΗ βελτιστοποίηση των μεταφορών που προκύπτει από την χρήση του ecometafores.gr συνεπάγεται την μείωση της κίνησης στους δρόμους και κατά συνέπεια την μείωση της ποσότητας CO2 που απελευθερώνεται στην ατμόσφαιρα. Η προώθηση των οικολογικών μεταφορών αποτελεί μία από τις προτεραιότητές μας στην προσπάθειά μας να συμβάλουμε ενεργά στην μείωση της ατμοσφαιρικής ρύπανσης και στην αντιμετώπιση των κλιματικών αλλαγών.\nΗ διαδικτυακή αγορά που παρέχεται από το ecometafores.gr, αποτελεί μία καινοτομία για τα ελληνικά δεδομένα και είναι το μέλλον στον χώρο των μεταφορών.


Μητέρα Ρονάλντο: «Πριν πεθάνω θέλω να τον δω στην Σπόρτινγκ» | Goal News Cy\nΔιεθνή Αθλητικά Νέα | Διεθνή Ποδοσφαιρικά ΝέαPREMIER LEAGUEΜητέρα Ρονάλντο: «Πριν πεθάνω θέλω να τον δω στην Σπόρτινγκ»\nΗ Ντολόρες Αβέιρο αποκάλυψε την επιθυμία της να ξαναδεί τον γιο της να αγωνίζεται στην πατρίδα τους με τη φανέλα της Σπόρτινγκ Λισαβόνας.\nΟ Κριστιάνο Ρονάλντο μπορεί να βρίσκεται μόλις λίγες εβδομάδες στην Αγγλία και τη Μάντσεστερ Γιουνάιτεντ κάνοντας τη διαφορά με το… καλημέρα για τους «κόκκινους διαβόλους», όμως η μητέρα του, Ντολόρες Αβέιρο, έχει άλλα σχέδια για τον… κανακάρη της!\nΜιλώντας στο podcast «ADN de Leao», η μητέρα του 35χρονου σούπερ σταρ εξέφρασε την επιθυμία της να δει τον γιο της να αγωνίζεται ξανά με τη φανέλα της Σπόρτινγκ Λισαβόνας, τονίζοντας χαρακτηριστικά πως του έχει εκμυστηρευτεί πως αυτή είναι η τελευταία επιθυμία της.\n«Ο Ρονάλντο πρέπει να επιστρέψει στη Σπόρτινγκ, για εμένα θα έπρεπε να ήταν ήδη εκεί. Του αρέσει να βλέπει αγώνες της Σπόρτινγκ.\nΤου έχω ήδη πει: “Γιε μου, πριν πεθάνω θέλω να σε δω να επιστρέφεις στη Σπόρτινγκ”. Μου απάντησε “θα δούμε”.\nΌμως, αν δεν είναι αυτός, τότε θα είναι ο Κριστιάνο Τζούνιορ. Στην ηλικία του, παίζει καλύτερα από τον Ρονάλντο!».


Βιασμός 19χρονης ΑμΕΑ στη Ρόδο: «Αν αντιστεκόταν η κόρη μας, θα κατέληγε σαν την Ελένη Τοπαλούδη» – Τι λένε οι γονείς της κοπέλας\nΑκόμη μία αναβολή για την υπόθεση βιασμού της 19χρονης κοπέλας ΑμΕΑ από τη Ρόδο, με έναν από τους 2 φερόμενους ως δράστες να είναι ο Αλβανός που κατηγορείται και για τη δολοφονία της Ελένης Τοπαλούδη.\nΝέα αναβολή στην υπόθεση ομαδικού βιασμού της 19χρονης ΑμεΑ από τη Ρόδο. Κατηγορούμενος ο ένας από τους φερόμενους ως δράστες στη δολοφονία Τοπαλούδη.\nΤο θύμα αντιμετωπίζει σοβαρό πρόβλημα υγείας που επιδεινώθηκε μετά τον βιασμό της, ενώ άκρως προκλητικός εμφανίστηκε ο νεαρός Αλβανός στο δικαστήριο. Τι λένε οι γονείς της κοπέλας.\nΗ νέα δεύτερη κατά σειρά αναβολή εκδίκασης της υπόθεσης για τον ομαδικό βιασμό της 19χρονης κοπέλας με αναπηρία στη Ρόδο, με δράστες τον έναν από τους δύο κατηγορούμενους για τη δολοφονία της Ελένης Τοπαλουδη και έναν νεαρό Ρομά, ξύπνησε για μια ακόμη φορά τον εφιάλτη.\nΤο ταξίδι στην Κω, την περασμένη Παρασκευή ήρθε να προσθέσει ακόμη ένα βάρος στην οικογένεια της νεαρής κοπέλας, που δίνει καθημερινό αγώνα μετά την υποτροπή της υγείας της 19χρονης.\n«Έδειξε μεγάλη αυθάδεια και θράσος»\nΗ μητέρα της δηλώνει συντετριμμένη στη RealNews από τα όσα έχουν συμβεί αλλά και τη συμπεριφορά των δραστών στο Μεικτό Ορκωτό Δικαστήριο της Κω. «Ο ένας εκ των δραστών (σ.σ ο 21χρονος από την Αλβανία) με μεγάλη αυθάδεια και θράσος πέρασε από μπροστά μας μέσα στο δικαστήριο και φώναζε ότι είναι αθώος. Θα έπρεπε να ντρέπεται για όσα έκανε και να έχει τα μάτια του κάτω στη γη. Να ντρέπεται να μας αντικρίσει. Το υποψιαζόμασταν ότι θα ζητούσε για δεύτερη φορά αναβολή. Αυτή η καθυστέρηση δυσκολεύει ακόμη περισσότερο την κατάσταση» λέει η μητέρα του θύματος. Και συμπληρώνει με πόνο καρδιάς: «Μόνο το γεγονός ότι, αν αντιστεκόταν το παιδί μας, πιθανόν θα είχε την ίδια κατάληξη με την Ελένη Τοπαλούδη είναι αρκετό… Θα το βρίσκαμε πνιγμένο στη θάλασσα ή θα αναζητούσαμε ακόμη το πτώμα του«.\n«Τρεις μέρες πριν τον βιασμό της κόρης μου σκότωσε την Ελενίτσα»\nΑπογοητευμένος από την καθυστέρηση στην εκδίκαση της υπόθεσης δηλώνει και ο πατέρας της 19χρονης που από μικρή αντιμετωπίζει σοβαρό ψυχιατρικό πρόβλημα. «Αδυνατώ να πιστέψω έναν κατηγορούμενο, ο οποίος τρεις μέρες πριν τον βιασμό της κόρης μου είχε διαπράξει ένα τέτοιο έγκλημα, σκότωσε την Ελενίτσα, γιατί μιλάμε με τον κ. Γιάννη (σ.σ πατέρα της Ελένης Τοπαλούδη). Είναι άσχημο να ακούς έναν πατέρα να λέει ότι αυτή τη στιγμή εκείνος και η συζυγός του νιώθουν ζωντανοί νεκροί. Καταλαβαίνω ότι ο πόνος της οικογένειας Τοπαλούδη είναι μεγαλύτερος από τον δικό μου. Δηλώνω τη συμπαράστασή μου σε αυτόν τον πατέρα, ο ένας συμπαραστέκεται στον άλλον. Είναι κοντά μας και θέλει να ακούσει το αποτέλεσμα για αυτά τα τρία καθάρματα γιατί στην ουσία τρία είναι» αναφέρει ο πατέρας της 19χρονης.\nΟ ίδιος ζητά από τη Δικαιοσύνη να αποδώσει στους δράστες βαρύτατες ποινές, όχι μόνο όπως λέει για να ικανοποιηθεί η οικογένειά του, καθώς αυτό δεν πρόκειται να συμβεί, αλλά για να αντιληφθεί ο κόσμος ότι υπάρχει δικαιοσύνη. «Να περάσει το μήνυμα στην κοινωνία.\nΓιατί αν πέσουν στα μαλακά, μπορεί να γίνει και μόδα ή να ξανακάνουν τα ίδια. Στην υπόθεση της κόρης μου υπήρξαν άλλες δύο κοπέλες που κατέθεσαν ότι κακοποιήθηκαν από τους δράστες. Όταν το παιδί αντίκρισε τον Αλβανό έτρεμε σαν ψάρι. Φοβήθηκε, αλλά είναι λογικό αφού μαρτύρησε στα χέρια τους. Στη συνέχεια συνήλθε, αλλά για να το ξεπεράσει είναι πολύ δύσκολο» τονίζει ο πατέρας του βασανισμένου κοριτσιού.\nΕπιδεινώθηκε η υγεία της κοπέλας\nΌπως αποκάλυψε ο πατέρας της 19χρονης η υγεία της επιδεινώθηκε μετά τον βιασμό. «Πηγαίνουμε συνέχεια στους γιατρούς. Δεν ξέρουμε πώς να κάνουμε καλά το παιδί. Λόγω της νόσου πού έχει οι γιατροί μας λένε ότι δεν θεραπεύεται αλλά μπορεί να επιδεινωθεί. Αυτό συνέβη. Η αναπηρία της από το 67% πήγε στο 80%» λέει σχολιάζοντας παράλληλα ότι: «Οι δράστες πρέπει να τιμωρηθούν όχι μόνο με ποινή αλλά και με ψυχική οδύνη για αυτό που έκαναν. Να επωμιστούν τα έξοδα γιατί αυτοί φταίνε που επιδεινώθηκε η υγεία της» καταλήγει ο πατέρας της 19χρονης.


Διατροφή Αρνητικών Θερμίδων - Εναλλακτική Δράση\nΔιατροφή Αρνητικών Θερμίδων\nΑντί να ξοδέψετε τα χρήματά σας στις δεκάδες λιποδιαλυτικές κρέμες που κυκλοφορούν στα φαρμακεία και υπόσχονται φύκια και μεταξωτές κορδέλες, πάρτε μιά γεύση -κυριολεκτικά και μεταφορικά- από τις τροφές εκείνες που σας βοηθούν να χάσετε, περιττά κιλά, ανέξοδα και χωρίς παρενέργειες. Επίσης αντί να ξεκινήσεις μια καταστροφική δίαιτα Δυνάμωσε το Ανοσοποιητικό σου, με Φυσικά Συμπληρώματα Διατροφής  και απλώς διαλέξτε τροφές που αδυνατίζουν και ζήστε χωρίς καταναγκασμούς.\n> 1 φλιτζάνι πράσινο τσάι καίει 25 θερμίδες.\n> 1 καυτερή κόκκινη πιπεριά καίει 20 θερμίδες.\n> 2 μικρά κομμάτια παπάγια καίνε 18 θερμίδες.\n> 1 φλιτζάνι καφές φίλτρου καίει 15 θερμίδες.\n> 1/2 φλιτζάνι σπανάκι καίει 12 θερμίδες.\n> 1 ακτινίδιο καίει 10 θερμίδες.\n> 1 φλιτζάνι σέλινο καίει 6 θερμίδες.\n> 1/2 κουταλάκι πιπερόριζα καίει 3 θερμίδες.\n> 1/2 κουταλάκι κανέλα καίει 2,5 θερμίδες.\n> 1 σκελίδα σκόρδο καίει 2 θερμίδες.\n> 1 ποτήρι κρύο νερό καίει 1,5-3 θερμίδες.\n> Το μέλι, μια μικρή κουταλιά, το πρωί μαζί με ένα ποτήρι χλιαρό νερό με μισό λεμόνι και μια μικρή κουταλιά καλό μέλι, μισή ώρα πριν τον βραδινό ύπνο, βοηθάει το σώμα να κάψει λίπος και μάλιστα ενώ κοιμόμαστε. Θα επανέλθω σε αυτό. Καλό είναι αντί για νερό να χρησιμοποιήσετε ένα φλιτζάνι πράσινο τσάι.\n> Ο συνδυασμός ξυδιού και λεμονιού αποτελεί τον πιο δυνατό λιποδιαλύτη. Αν μάλιστα τα συνδυάσετε μαζί με μια φρέσκια πράσινη σαλάτα πλούσια σε αντιοξειδωτικά και προσθέσετε και μια κουταλιά της σούπας λάδι (πλούσιο σε ω-3 λιπαρά οξέα) τότε έχετε ένα πλήρες λιποδιαλυτικό γεύμα!\n> Το μηλόξυδο επίσης σύμφωνα με έρευνες βοηθά στην καταπολέμηση του λίπους.\n> Η καφεΐνη έχει διουρητικές και θερμογενετικές ιδιότητες, σε μεγαλύτερο βαθμό από το πράσινο τσάϊ, βοηθώντας στην γρηγορότερη καύση του λίπους. Παρ όλα αυτά πρέπει να καταναλώνεται με μέτρο και προσοχή μιας και σε μεγάλες δόσεις έχει αρκετές παρενέργειες (ταχυκαρδίες, αύξηση πίεσης, πονοκέφαλοι κτλ.). Προτιμήστε καφέ οργανικό και μισό μισό με κριθάρι.\n> Τέλος, το Μαγικό Υγρό, που διώχνει το λίπος χωρίς καμία προσπάθεια είναι –προσωρινά- δωρεάν και ανεξάντλητο. Το νερό, είναι από τους πιο σημαντικούς καταλύτες στην απώλεια βάρους και τη διατήρησή του. Το σώμα δεν λειτουργεί σωστά χωρίς αρκετό νερό και δεν μπορεί να μεταβολίσει αποτελεσματικά το αποθηκευμένο λίπος. Πίνοντας άφθονο νερό κατά την διάρκεια της μέρας, αποφεύγουμε την κατακράτηση υγρών στο σώμα και βοηθάμε την λειτουργία των νεφρών και του συκωτιού.\nΣημείωση: Το άρθρο αποτελεί αναδημοσίευση από τον ιστότοπο www.terrapapers.com και υπογράφει η Αλεξάνδρα Ευθυμιάδου-Γρίβα ειδική παθολόγος, η οποία ζει κι εργάζεται στη Θεσσαλονίκη. Στο τέλος του άρθρου, αναφέρεται ότι η κα Αλεξάνδρα Ευθυμιάδου Γρίβα υπογράφει να μην κάνει εμβόλιο το παιδί και παρατίθεται το τηλέφωνό της: τηλ 2310228738.\nΤα παιδιά ζουν σε ένα ψυχικά τοξικό περιβάλλον\n4 τρόποι να ικανοποιήσουμε με υγιεινό τρόπο την έντονη επιθυμία για ζάχαρη


[Φήμη] Σχεδόν επιβεβαιωμένο το Single Player DLC για το GTA V\nΈνα βήμα πριν την επιβεβαίωση, αλλά δυστυχώς χωρίς αυτήν ακόμα. Ήδη η Rockstar είχε δηλώσει από το 2013 ότι σκοπεύει να μας δώσει DLC για το single player μέρος του Grand Theft Auto V, κάτι το οποίο όμως ακόμα δεν έχει γίνει. Πλέον φαίνεται πως έχουμε μπει στην τελική ευθεία, καθώς ο ηθοποιός που ενσαρκώνει τον Franklin ανάρτησε πριν μερικές ώρες την παρακάτω φωτογραφία στο λογαριασμό του στο Instagram.\nΜια φωτογραφία που δημοσίευσε ο χρήστης I AM WHO I AM (@solo118) στις Ιαν 11, 2016, 11:39μμ PST\nΔυστυχώς αυτό δεν έχουμε ακόμα επιβεβαίωση από την Rockstar, αλλά αν μη τι άλλο, η φωτογραφία του Shawn Fonteno, όπου είναι ντυμένος με motion capture φόρμα, μόνο αυτό θα μπορούσε να δηλώνει. Αναμένουμε και τα επίσημα νέα σύντομα.\nDLCFranklinGrand Theft AutoGrand Theft Auto VGTAGTA 5GTA VInstagramStory DLC\nDLC, Franklin, Grand Theft Auto, Grand Theft Auto V, GTA, GTA 5, GTA V, Instagram, Story DLC\nDLCGrand Theft AutoNewsPC


Και ο Ιερώνυμος κατά της λειτουργίας των καταστημάτων τις Κυριακές - Newsit.gr\nNewsit / Ελλάδα / Και ο Ιερώνυμος κατά της λειτουργίας των καταστημάτων τις Κυριακές\nΚαι ο Ιερώνυμος κατά της λειτουργίας των καταστημάτων τις Κυριακές\nΔημοσιεύθηκε: 11.12.2012 | 15:37\n«Ασχολούμαστε όλο με αριθμούς και ξεχνάμε την ψυχή μας» είπε ο Αρχιεπίσκοπος Ιερώνυμος, τασσόμενος κατά της πρότασης της κυβέρνησης να είναι ανοιχτά τα καταστήματα και τις Κυριακές.\n«Πότε οι έμποροι θα δουν τα παιδιά τους, πότε θα δουν τις οικογένειές τους, πότε θα ξεκουραστούν και θα πάρουν δύναμη;», αναρωτήθηκε ο Αρχιεπίσκοπος, απαντώντας σε ερώτηση σχετικά με τη λειτουργία των εμπορικών καταστημάτων τις Κυριακές.\nΟι δηλώσεις Ιερώνυμου έγιναν στο περιθώριο της συνάντησής του με τον υπουργό Εργασίας, Γιάννη Βρούτση στη Μονή Πετράκη, με τον οποίο συζήτησε το κοινωνικό έργο της Εκκλησίας.\nΟ υπουργός Εργασίας είπε πως συζητήθηκε το ιδιαίτερα σημαντικό κοινωνικό έργο το οποίο επιτελεί η Εκκλησία μέχρι σήμερα αλλά και οι διαδικασίες μέσω των οποίων μπορεί να ενισχυθεί.\n«Ως υπουργείο Εργασίας είδαμε τρόπους και διαδικασίες μέσα από τις οποίες μπορούμε να ενισχύσουμε αυτό το έργο, μέσα από κοινοτικούς πόρους, τα συσσίτια για τους φτωχούς, τα κοινωνικά φαρμακεία και ιατρεία, τη στέγη αστέγων».\nΑπό την πλευρά του, ο Αρχιεπίσκοπος αναφέρθηκε στις δύσκολες στιγμές που περνάει η χώρα και στη βοήθεια που προσφέρει η Εκκλησία. «Έχουμε όμως ανάγκες, κυρίως σε εξυπηρέτηση από πλευράς προσωπικού και χέρια εργατικά. Πάνω σε αυτό συζητήσαμε σήμερα με τον κ. υπουργό, ανταλλάξαμε απόψεις, προτάσεις και θα ήθελα να τον ευχαριστήσω γιατί αν προχωρήσουμε με αυτό τον στόχο, το έργο μας θα γίνει πολύ καλύτερο», τόνισε.\nΤι λέει η αγορά για το άνοιγμα των καταστημάτων τις Κυριακές